LAZAR ĐUROVIĆ: SUĐENJE ZA IZBORE U LUČANIMA JE FARSA, OSLOBAĐAJUĆA PRESUDA JEDINO LOGIČNA - Glas Šumadije\nNaslovna > Politika > LAZAR ĐUROVIĆ: SUĐENJE ZA IZBORE U LUČANIMA JE FARSA, OSLOBAĐAJUĆA PRESUDA JEDINO LOGIČNA\n24/02/2020 24/02/2020 1078Ostavi komentar na LAZAR ĐUROVIĆ: SUĐENJE ZA IZBORE U LUČANIMA JE FARSA, OSLOBAĐAJUĆA PRESUDA JEDINO LOGIČNA\nPred Osnovnim sudom u Ivanjici danas je nastavljeno suđenje članu Predsedništva Narodne stranke Lazaru Đuroviću i još dvojici okrivljenih koji se terete za nasilničko ponašanje na dan lokalnih izbora u Lučanima, 16. decembra 2018. godine.\nDanašnje suđenje pokazalo je da je oslobađajuća presuda jedini logičan epilog ovog montiranog političkog procesa. Izbori u Lučanima, kao i ovo suđenje, samo su pokazatelj da u Srbiji nema elementarnih uslova za izbore i da je bojkot jedino rešenje, rekao je Đurović novinarima nakon suđenja.\nĐurović je dodao da je to ujedno i dokaz da su slobodni lokalni izbori mogući „samo u dogovoru sa vlašću da se na dan izbora povuku džipovi i batinaši“.\nSvedoci tužilaštva iz Pančeva nisu negirali da su visoki funkcioneri SNS. Svedok Nebojša Stoilković je i direktor Turističke organizacije Pančeva, a Nebojša Deninger je vlasnik jednog pančevačkog portala. Iako su tvrdili da su u Lučanima na dan izbora bili po novinarskom zadatku, nisu znali da odgovore zašto nakon toga nisu objavili nijednu reportažu o izborima. Time su dokazali da su bili deo batinaških odreda funkcionera SNS Branka Malovića, rekao je Đurović.\nĐurović se tereti da je navodno udario kameru, ali je jedan svedok rekao da Đurović nije ni prišao kameri, a drugi da je udario. Posle ovakvih svedočenja, nije više jasno na čemu se predmet zasniva, jer su njihove tvrdnje bile jedini dokaz tužilaštva, rekao je Radić.\nAdvokat Vladimir Todorić, koji zastupa Savića i Puškića, rekao je da je „tužilaštvo danas doživelo fijasko i potpuni krah“.\nNakon izjava svedoka iz Pančeva, kontradiktornih i međusobno i u odnosu na ono što su prethodno izjavili, očekujemo oslobađajuću presudu. Ostalo je još sledeće ročište i da se suđenje privede kraju, rekao je Todorić.\nTagovi: Branko Malović Ivanjica Lazar Đurović Lučani Vladimir Todorić


Otac Sava Janjić: Imamo sva vlasnička dokumenta za Hram Hrista Spasa - 06.10.2016, Sputnik Srbija\nIzgradnju Hrama Hrista Spasa je odobrio 1990. godine upravo Hamdi Vranići, kosovski Albanac i otac sadašnjeg glasnogovornika „Samoopredeljenja“, pre nego što je tu... 06.10.2016, Sputnik Srbija\n15:48 06.10.2016 (Osveženo: 14:48 30.08.2021)\n© Foto : FejsbukIguman manastira Visoki Dečani, arhimandrit Sava Janjić\nIzgradnju Hrama Hrista Spasa je odobrio 1990. godine upravo Hamdi Vranići, kosovski Albanac i otac sadašnjeg glasnogovornika „Samoopredeljenja“, pre nego što je tu odluku odobrila tadašnja vlada Srbije.\nOtac Sava Janjić obelodanio je na svom fejsbuk-profilu hronološki dokumente koji dokazuju da je Hram Hrista Spasa u Prištini vlasništvo Srpske pravoslavne crkve.\n„U kosovskoj štampi se nastavlja besomučna hajka protiv Srpske pravoslavne crkve i njenog sabornog hrama u izgradnji u centru grada. Pre nekoliko dana gradonačelnik Prištine je bez ikakvog sudskog naloga zaustavio čišćenje više puta oskrnavljene crkve, iako pre toga nijednom nije reagovao na njeno skrnavljenje i pretvaranje u javni toalet“, napisao je on na svom profilu.\nCrkva se, piše dalje na njegovom statusu, ne naziva Miloševićevom crkvom, iako je njenu izgradnju odobrio 1990. godine upravo Hamdi Vranići, kosovski Albanac i otac sadašnjeg glasnogovornika „Samoopredeljenja“, partije iz čijih je redova i gradonačelnik Prištine i koja vodi hajku protiv ove crkve.\n20 Septembar 2016, 20:48\n„Odluku Hamdija Vranićija je tek kasnija odobrila Vlada Srbije. Vlasništvo nad ovom crkvom i 4.2 hektara u centru Prištine potvrdio je Unmik dva puta, 2003. i 2012. godine, a SPC ima i izvod iz Kosovskog novog katastra, gde se vidi da je ova zemlja i dalje vlasništvo SPC. Po kojoj pravnoj osnovi, gradonačelnik Prištine koji dopušta da se i kapela koristi kao smetlište i toalet, sprečava čišćenje ovog hrama i pravo SPC da ga koristi kao bogoslužbeni objekat u izgradnji. Zašto Vlada Kosova toleriše pravno bezakonje opštine Priština, koji poručuje da Crkvu Hrista Spasa nazivaju Miloševićevom crkvom, a dozvolu za izgradnju je 1990. izdao pomenuti Hamdi Vranići, kosovski Albanac i otac sadašnjeg portparola ’Samoopredeljenja‘, kojoj pripada gradonačelnik Prištine Špendi Ahmeti i koja vodi hajku protiv ove crkve“, tvrdi on.\nOtac Sava Janjić dalje navodi da je odluku Vranićija tek kasnije odobrila i tadašnja Vlada Srbije.\n„SPC poseduje, takođe, izvod iz kosovskog katastra gde je potvrđeno da je ova zemlja i dalje njeno vlasništvo?“, upitao je i poručio na svom nalogu na društvenim mrežama iguman manastira Visoki Dečani, arhimandrit Sava Janjić.\nOn je reagovao na, kako ističe, besomučnu kampanju u kosovskim medijima protiv Hrama Hrista Spasa, ali i na tekst prištinske novinarke pod naslovom „Simbol represije koji bi trebalo da ostane upravo to“, objavivši istovremeno skenirane verzije originalnih dokumenata koji potvrđuju vlasništvo Srpske pravoslavne crkve nad nedovršenim prištinskim hramom i zemljištem u centru Prištine.\n4 Februar 2015, 20:29\nPodsećajući na to da SPC poseduje sva dokumenta koja dokazuju da je vlasnik crkve i zemljišta u centru Prištine, on je upitao i zašto vlada Kosova toleriše pravno bezakonje prištinske opštine, koja poručuje da će crkvu pretvoriti u galeriju, uz najave da će ona biti i srušena.\nInače, Hram Hrista Spasa je više puta od 1999. bio izložen napadima sa pokušajima miniranja. Ranih dvehiljaditih korišćen je kao javni toalet. U njegovoj blizini tih godina niklo je i nehigijensko naselje, koje je na proleće 2014. uklonjeno.\nPosle najnovijeg skrnavljenja, vladika raško-prizrenski Teodosije je sa monasima, monahinjama i građanima, uz zamenika kosovskog premijera, Branimira Stojanovića, pokrenuo akciju čišćenja hrama. Nju je, međutim, prekinula opština Priština, navodeći da je čišćenje navodno vršeno nezakonito.


Politika - datum: 2018-07-14 SDP PREDLOŽIO AMANDMANE NA NACRT DEKLARACIJE POSP-A Osude napada na medije i krađe izbora\nSocijaldemokratska partija (SDP) predložila je amandmane na nacrt deklaracije Parlamentarnog odbora za stabilizaciju i pridruživanje (POSP), koji će zasjedati 16. i 17. jula u Podgorici. Iz SDP-a posebno insistiraju da se osude euroskeptične izjave najviših predstavnika crnogorske vlasti.\n– Imajući posebno u vidu ocjene iz Strategije proširenja koju je sačinila Evropska komisija u kojoj se ukazuje na – „jasne elemente zarobljene države uključujući veze sa organizovanim kriminalom i korupcijom na svim nivoima vlade i administracije kao i snažno preplitanje javnog i privatnog interesa” – i iskazuje zabrinutost zbog euroskeptičnih izjava najviših predstavnika vlasti – navodi se u amandmanima SDP-a.\nPredlažu i da se tačka tri promijeni i da glasi „konstatuje nedostatak napretka u oblasti slobode medija i izražavanja i izražava ozbiljnu zabrinutost zbog stanja u ovoj oblasti koje je kulminiralo politički motivisanim smjenama u Javnom servisu koje su osuđene od predstavnika EU, SAD i brojnih međunarodnih organizacija čime je narušena njegova nezavisnost i profesionalnost”.\n– Osuđuju se nedavni slučajevi verbalnih i fizičkih napada na novinare, uključujući oružani napad na novinarku Oliveru Lakić, 8. maja 2018. godine. Iskazuje zabrinutost zbog nedostatka rezultata u ovom kao i u brojnim drugim slučajevima napada na kritičke medije i poziva nadležne organe da daju prioritet i efikasno istraže i procesuiraju ove slučajeve, posebno one gdje postoji rizik od zastarijevanja, jer funkcionalni, profesionalni i istinski nezavisni mediji predstavljaju ključni aspekt medijskog pluralizma – navodi se u amandmanima SDP-a.\nUpozoravaju i da se nastavlja neprimjerena kampanja protiv kritičkih medija i organizacija civilnog društva, koje predstavljaju jedan od ključnih elemenata demokratskog ustrojstva svake države.\n– Konstatuje se da je sloboda izražavanja jedna od osnovnih vrijednosti Evropske unije i ključni element procesa pristupanja Crne Gore Evropskoj uniji, i naglašava da javni servisi uvijek treba da ostanu nezavisni i zaštićeni od neprimjerenog uticaja i političkog pritiska sa bilo koje strane – potencira se u amandmanima SDP-a na deklaraciju POSP-a.\nKonstatuje se da je nepovjerenje u izborni proces dodatno produbljeno nakon predsjedničkih i lokalnih izbora, posebno u institucije koje su ključne za sprovođenje i nadzor nad izbornim procesom kao što su DIK, ASK i Ustavni sud.\n– Izražava zabrinutost zbog nastavka prakse fizičkih napada na predstavnike opozicije i na ovim izborima i sporosti i neažurnosti nadležnih organa u procesuiranju vinovnika ovih napada – ocjenjuje se u amandmanima SDP-a.M.V.


Maduro: Kunem se pod ovim nebom, pred vama, da nikada neću biti izdajnik\nMaduro: Kunem se pod ovim nebom, pred vama, da nikada neću biti izdajnik\nVenecuelanski predsednik Nikolas Maduro je pozvao ljude da odmah izađu na ulice u slučaju da se napravi novi pokušaj državnog udara.\nDebemos avanzar en todos los frentes, por un lado, fortalecer la unión Cívico-Militar para derrotar todas las conspiraciones, y por el otro, convertir la inmensa fuerza popular que demostramos a diario, en fuerza productiva que genere las riquezas que necesita la Patria. pic.twitter.com/2ExfHiHteJ\n"Ako se jednog dana probudimo s vestima da mala grupa želi da koristi oružje, izađite na ulicu kako bi zaštitili demokraciju i slobodu. Ne oklevajte ni na trenutak", rekao je Maduro, govoreći svojim pristalicama u Karakasu tokom obeležavanja Prvog maja.\nOn je takođe obećao u bliskoj budućnosti da pruži dokaze o umešanosti raznih pojedinaca u događaje od utorka, kada je opozicija pokušala da organizuje državni udar.\n"U narednim danima predstaviću sve dokaze, za one koji su se urotili, koji su izdali, kako bi ljudi znali ko su ti izdajnici, kako bi im se sudilo", rekao je predsednik Venecuele.\n"Nikada neću odustati, ja ću biti s narodom i vojskom. Kunem se pod ovim nebom, pred vama, da ću biti uvek veran i da nikada neću biti izdajnik. Tražim od svih vas, pre svega naroda, oružanih snaga, cele države, svih lidera maksimalnu lojalnost u ovoj prekrasnoj istoriji koju pišemo“, rekao je Maduro.


RASPUĆIN BORISA DŽONSONA: Poraženi plan o Bregzitu Dominika Kamingsa | Ekspres.net\nRASPUĆIN BORISA DŽONSONA: Poraženi plan o Bregzitu Dominika Kamingsa\nEPA-EFE/WILL OLIVER .\nU nevolji britanskog parlamenta prošle nedelje, čini se da je barem jedna osoba uživala u brutalnoj politici premijera Borisa Džonsona, piše The New York Times.\nU svojoj uobičajenoj zgužvanoj bijeloj košulji, Dominik Kamings (jedan od glavnih protagonista Bregzita, kojeg u istoimenom filmu glumi Benedikt Kumberbač), glavni pomoćnik premijera, mogao se čuti kako psuje telefonom pred parlamentarcima.\nKako se navodi, Kamings je u prvim nedeljama Džonsonove vlasti, bio figura iz senke, prikazan kao Raspućin koji usmerava strategiju svog šefa za izmučenu zemlju da sprovede Bregzit do 31. oktobra, sa ili bez dogovora koji reguliše buduće odnose.\nPovezane vesti – Britanska opozicija protiv vanrednih izbora\nIpak, otkako je Džonson počeo da shvata komplikovanu prirodu Bregzita, Kamings je počeo da gubi oreol genija. Za nekoliko dana, Džonson je optužen da je odustao od nekodifikovanog ustava zemlje suspenzijom sednica Parlamenta i da je uništio Torijevce proterivanjem 21-og poslanika – uključujući unuka Vinstona Čerčila – koji su glasali u pokušaju da spreče napuštanje EU bez dogovora 31. oktobra, ako je potrebno. Ta odluka je proteklog vikenda odvela iz kabineta jednog od najvećih preostalih umerenih saveznika gospodina Džonsona, Amber Rud.\nPremijer je izgubio većinu u Parlamentu i, što je još više zabrinjavajuće za Kamingsa je njegov rezervni plan održavanja opštih izbora sredinom oktobra radi obezbeđivanja mandata za Bregzit, što deluje kao loš potez nakon što su se opozicione stranke u petak okupile da kažu da to ne mogu da podrže.\nDominik Kamings, EPA-EFE/ANDY RAIN\nDrugo parlamentarno glasanje o izborima bi trebalo danas da bude održano. Nastali haos je ostavio britansku vladu nestabilnom, a njen put ka izlasku iz EU. Zakonodavci sada traže ostavku Kamingsa, demonstranti mašu plakatima s njegovim likom…\nPriča se Kamings priprema radikalan odgovor, s tim da se Džonson priprema da odbije zakon koji sprečava Bregzit bez dogovora, odbijajući da od Brisela zatraži odlaganje.\nTags Boris Džonsonbregziteukamingspremijer britanije\n“DO OR DIE”: Najglasniji Bregzitaš konačno mora nešto i da uradi SAMO DŽERSI SPASAVA BRITANCE BIVŠI ŠEF BRITANSKE DIPLOMATIJE BORIS DŽONSON: Evropsku uniju vodi kopilad, a novi referendum o Bregzitu bi izazvao haos Wannabe Čerčil


REHAU tuguje zbog gubitka osnivača i počasnog Predsednika kompanije, gospodina Helmuta Wagnera. Preminuo je u nedelju, u 95. godini u Švajcarskoj, u krugu svoje porodice. Vest o smrti omiljenog i do poslednjeg dana vrlo angažovanog osnivača kompanije pogodila je REHAU zaposlene širom sveta.\n„Ogroman broj izjava saučešća zbog smrti našeg oca stiže iz mnogih regiona širom sveta. Kao porodica veoma smo dirnuti time“, izjavljuje Jobst Wagner, Predsednik Upravnog odbora kompanije. Ovakve reakcije dokazuju koliki je trag Helmut Wagner, „kao pionir moderne industrije, kao odvažan preduzetnik i nepokolebljiiv vizionar ostavio za sobom“ naglašava Wagner. „Uspomenu na Helmuta Wagnera poštovaćemo tako što ćemo odlučno nastaviti njegovo impresivno delo. Njegov preduzetnički duh vodiće nas i u budućnosti“ izjavio je Predsednik Upravnog odbora.\nDanas je REHAU internacionalna kompanijska grupacija koja posluje širom sveta, zapošljava 20.000 zaposlenh na preko 170 lokacija. „To na kraju krajeva zahvaljujući viziji i odvažnosti Helmuta Wagner“, izjavio je William Cristensen, Izvršni direktor REHAU Grupe. „REHAU porodica ujedinjena je u dubokoj žalosti i iskrenoj zahvalnosti za sva ostvarenja osnivača kompanije, “ rekao je Christensen.\nHelmut Wagner, osnivač i počasni predsednik kompanije, preminuo je u nedelju u 95. godini


Trampove investicije u Evropi generišu gubitke - Sve o novcu\nHome\tNovac\tTrampove investicije u Evropi generišu gubitke\nby Vesna Lapčić 23/01/2021\nGolf klubovi bivšeg američkog predsednika, Donalda Trampa, u Evropi se bore sa gubicima, piše Forbs. Do kraja 2019. gubici su narasli na 90 miliona dolara, a prošla je bila pogubna. Prihodi su opali 63 odsto na tri imanja, pokazuje poslednji finansijski izveštaj.\nPrihod na najvažnijem golf terenu, Trump Turnberry u Škotskoj, opao je sa 25,7 miliona dolara na 10 miliona dolara. Na imanju u Irskoj, Trump Doonbeg, prihodi su sa 13,5 miliona dolara pali na manje od pet miliona dolara, a na trećem takođe u Škotskoj, sa 4,3 miliona dolara na ispod 1,5 miliona dolara.\nU izveštaju se ne navodi profitabilnost golf terena, ali su gubici, kako se navodi u članku očekivani, budući da su bili zabeleženi i 2019. Tada je prvo imanje imalo gubitak od tri miliona dolara, Doonbeg 1,5 miliona dolara kao i Aberdeen.\nTramp se dugo suočava sa gubicima investicija u Evropi. I pre pandemije, Tramp je potrošio 135 miliona dolara na Turnberry imanje koje je od 2014. do 2019. generisalo gubitke od 61 milion dolara.\nImanje u Majamiju radi ipak mnogo bolje, i pre pandemije je ostvarivalo profit, a prihodi su bili blizu 80 miliona dolara. Ipak, prošla godina je bila loša i prihodi su sa 77,2 miliona dolara pali na 45 miliona dolara, skoro 40 odsto.\nDonald Trumpgolf tereniTrump DoonbegTrump Turnberry\nU EU „pljušte“ kazne zbog ličnih podataka, šta se dešava sa Srbijom?


Zašto stimulišemo jajnike sa hormonima u IVF? - Link4med\nU normalnim okolnostima, žena bi razvila 1 jajnu ćeliju mesečno. Ali uz pomoć vantelesne oplodnje mi želimo da dobijemo što više jajnih ćelija, zato što neće svaka jajna ćelija dovesti do zdrave trudnoće.\nUstvari u svakom koraku procesa vantelesne oplodnje mi „gubimo“ deo jajnih ćelija ili embriona za koje smo se nadali da mogu biti kandidati za uspešnu trudnoću. Zato započeti IVF proces sa više jajnih ćelija je dobro i može zaista da pomogne.\nŠto više jajnih ćelija imate, imate više materijala sa kojima lekari i embriolozi mogu da rade, i uglavnom i više šanse za izbor dobrih embriona.\nZato mlađi pacijenti kod kojih je kvalitet jajnih ćelija viši ne moraju da imaju više jajnih ćelija kao što je to slučaj kod starijih pacijentkinja. Ali čak i kod pacijentkinja koje imaju manje od 35 godina, neće svaka jajna ćelija iti zrela i neće se svaka zrela jajna ćelija oploditi, i neće svaki embrion biti genetski ispravan.\nI zato kažemo da se genetski materijal gubi tokom procesa.\nPogrešno je razmišljati da ako uz pomoć lekova proizvedete puno jajnih ćelija, znači da ćemo džaba potrošiti više jajnih ćelija koje smo mogli da sačuvamo za budućnost.Da nismo izvadili i iskoristili te jajne ćelije u tom ciklusu, one bi bespovratno nestale svakako.\nZato i kažemo da IVF postupak i stimulacija jajnika i prozivodnja više jajnih ćelija ne utiču na ovarijalnu rezervu žene i njenu buduću plodnost.\nOno što lekovi ustvari rade je da koriste samo postojeće folikule, i postojeće jajne ćelije u tom ciklusu. Lekovima samo pokušavamo da učinimo što više ovih jajnih ćelija zrelim. Ne postoji nikakvo skladište odakle mi uzimamo te jajne ćelije, nego zapravo radimo sa onima koji bi se inače pojavili tog meseca.\nTako da ukoliko se ograničen broj jajnih ćelija sprema za taj ciklus, povećavanje doze lekova neće uticati na rezultat i broj jajnih ćelija.\nKoji se lekovi uzimaju za stimulaciju jajnika?\nPostoji nekoliko lekova uz čiju pomoć se ovo dešava i svi se uzimaju oko 10 dana. Ključni lek se zove gonadropin i on sadrži hormon FSH. Žene proizvode FSH prirodno i na taj način obezbeđuju svom telu rast folikula svakog meseca koje nadajmo se sadrže i jajnu ćeliju. Kada se FSH daje u formi injekcija, ovo daje signal jajnicima da počnu da proizvode mnogo folikula i samim tim i jajnih ćelija.\nMedicinski protokoli su uglavnom skoncentrisani oko upotrebe lekova i hormona. Uobičajeno to su gonadropini i uobičajeno sadrže hormone FSH i LH. Bilo da su iz prirodnih izvora ili su nastali rekombinacijom tehnologije, ove injekcije se sve daje subkutano.\nKao što neki od vas znaju, uobičajeno se sa injekcijama počinje sa početkom mentrualnog ciklusa. Žene koje imaju nomalan ciklus, uobičajeno sa stimulacijom otpočinju 2 ili 3 dana ciklusa. Lekovi se u ovom trenutku uzimaju na dnevnoj bazi i nastavljaju da se uzimaju oko 10 dana uz nadzor stimulacije putem ultrazvuka i vađenjem krvi zato što svako reaguje drugačije na lekove koji se daju.\nNa ovaj način u realnom vremenu ćete znati koliko folikula ste proziveli, kako se razvijaju i koliki vam je nivo estrogena.\nUobičajeno, cilj ovih lekova je da vam omoguće da proizvedete što veći broj jajnih ćelija. Ukoliko proizvedete manji broj, IVF ciklus ima manje šanse da uspe. A ukoliko proizvedete previše jajnih ćelija, postoji rizik od hiperstimulacije. Zato kažemo da je cilj ovog postupka da proizvedete između 15 – 20 jajnih ćelija.\nNeće sve žene biti u mogućnosti da dobiju ovaj broj jajnih ćelija. Ali kada je to moguće, lekari pokušavaju da doziraju lekove na taj način da dobiju broj jajnih ćelija u tom rangu.


ZSO neće ispuniti očekivanja Srba sa Kosova – Južnobanatske Vesti\nAnalitičari na Kosovu ocenili su danas da Zajednica srpskih opština neće ispuniti očekivanja Srba na Kosovu, ali su bili podeljeni po pitanju da li će ZSO biti formirana ove godine.\nDirektor Foruma za etničke odnose Dušan Janjić i Predsednica organizacije „Evropski pokret Srba“ Rada Trajković ocenili su da ZSO neće imati bitnog uticaja na život Srba na Kosovu.\nTrajković je kazala da Vlada Kosova „iz dana u dan“ usvaja regulative kojima oduzima nadležnosti ZSO.\n„Imali smo Trepču, imali smo nakon toga Strateške investicije ili projekte koji obuhvataju Brezovicu, Trepču, Gazivode, koji su obuhvaćeni normativom koju je usvojila Vlada Kosova i faktički sve je prebačeno na centralni nivo. Pre nekoliko dana imali smo prisvajanje imovine SFRJ i Srbije mimo rezolucije 1244“, rekla je Trajković.\nJanjić je rekao da Srbima treba isto ono što Albanci imaju u Srbiji, odnosno Nacionalni savet.\n„Potrebne su im institucije nacionalne samouprave, kulturne i obrazovne, preko koje bi oni upravljali obrazovanjem, kulturom i medijima. Potpuno je čudno da Nikolić i ostali nisu videli slabost ZSO. Ona bez ovih institucija apsolutno ne može da funkcioniše“, rekao je Janjić.\nOn je ocenio da će statut ZSO biti izradjen ove godine i da će na to uticati predsednički izbori u Srbiji.\n„Sigurno je da će odmah posle predsedničkih izbora u Srbiji krenuti takozvane dobre vesti i da na tome radi i Evropska unija. Insistiranje da se dovrši posao, ustvari da se završi statut ZSO i uredba Vlade Kosova meni deluje politički motivisano, a istovremeno i pritisak na Prištinu da izvrši svoje obaveze. Dakle očekujem da će uredba (statut) biti završena do juna“, rekao je Janjić za RTK2.\nTrajković je rekla da ne veruje da će ove godine biti formirana ZSO i da na to utiču političke prilike u Evropi i svetu.\nNajviši zvaničici Kosova su izrazili spremnost da posao na izradi Statuta ZSO počne odmah po povratku poslanika i ministara Srpske liste u institucije Kosova, ali su dodali da ZSO neće imati izvršna ovlaščenja i da će biti formirana u skladu sa odlukom Ustavnog suda Kosova.\nOpština Pećinci demantovala navode Dveri


IMR osvaja tržišta zemalja u razvoju - INFORMACIJA JE KAPITAL - Capital.ba\n09. mar. 2013. 19:10 Objavljeno u PRIVREDA\nBEOGRAD, Industrija Motora Rakovica (IMR), isporučila je krajem ove nedjelje novi kontigent traktora za tržište Etiopije i time je u potpunosti realizovana isporuka u tu afričku zemlju ugovorena za minulu godinu u vrijednosti od 12 miliona evra.\nGeneralni Direktor IMR-a, Zoran Radosavljević podsjetio je da je njegova kompanija prije dvije godine potpisala ugovor sa preduzećem Metec iz Etiopije, kao i da je petogodišnja vrijednost tog aranžmana 170 miliona evra.\n“IMR je do sada ukupno isporučio na tržište Etiopije 1.050 traktora, a ove godine u planu je isporuka više od hiljadu jedinica”, rekao je Radosavljević.\n“Najveći problem u tom poslu su cijene, a naši kooperanti pokušavaju na sve načine da snize cijenu finalnog proizvoda, ugrađivanjem dijelova iz domaće proizvodnje”, objasnio je Radosavljević.\nPrema njegovim riječima, vode se razgovori sa kompanijama u Južnoafričkoj Republici, Namibiji i Ugandi o osnivanju pogona za montažu srpskih traktora u tim zemljama, dok je zajedno sa Industrijom mašina i traktora (IMT), potpisan ugovor sa firmom iz Pakistana o prodaji licence za proizvodnju traktora.\n“Glavni nam je cilj da kroz nekoliko fabrika u Africi pokušamo da pokrijemo i budemo prisutni na cijelom afričkom kontinentu”, istakao je Radosavljević.\nOn je naglasio da IMR ima snažnu podršku Ministarstva finansija i privrede, kao i Ministarstva poljoprivrede šumarstva i vodoprivrede, u realizaciji svih aktuelnih poslovnih aranžmana. Ta pomoć se ogleda kroz subvencionisanu cijenu traktora i davanje povoljnih kredita za kupovinu tih poljoprivrednih mašina.\nIMR trenutno zapošljava oko 850 radnika, dok je još oko 200 radnika zbog povećanja obima posla angažovano privremeno, kazao je Radosavljević. Generalni direktor IMR-a navodi da sve više traženi traktor ovog proizvođača jačine od 70 konjskih snaga, sada na domaćem tržištu košta od 9.000 do 12.000 evra u zavisnosti od vrste i nivoa opreme. IMR je u proteklih pet godina značajno unaprijedio svoju proizvodnju koja je 2007. godine opala na svega 149 jedinica, dok je lani sa proizvodnih traka fabrike u Rakovici izašlo 1.065 traktora. Tanjug\nKljučne riječi: afrika, imr, srbija, traktori, zoran radosavljevic\nSvi srpski traktori iz istog pogona\nOko 95 odsto traktora u Srbiji starije od 10 godina\nEkonomska konferencija sa afričkim i arapskim zemljama


Poslednji krug u Monci – LOM\nPočetna / P / Prelević Dušan / Poslednji krug u Monci\nPregled korpe „Imitator glasova“ je dodat u vašu korpu.\nPoslednji krug u Monci količina\nŠifra proizvoda: 9788679581105 Kategorije: KRATKE PRIČE, P, Prelević Dušan Oznake: Poslednji krug u Monci, Prelević\n„POSLEDNJI KRUG U MONCI“ izbor je najboljih kratkih priča Dušana Prelevića (1948), beogradske legende, čoveka koji je „punim plućima“ živeo nekoliko života u jednom. Uz karijeru rok-bluz-soul pevača bio je kralj kafane i još štošta u gradu koji je mnogo toga doživeo u poslednjih 20 godina, pa i Preleta (rečima „kuku-lele, evo nam ga Prele!“ dočekivalo je društvo ovog junaka našeg doba, desperadosa lokalne boeme).\nNeke od priča u ovoj knjizi našle bi svoje mesto u svakoj ozbiljnoj antologiji novije srpske proze. Preko detinjstva na Crvenom Krstu („Karudijanov osmeh“), do prvih susreta sa kafanom („Led je krenuo“), i dalje („Zubi“, „Zaseda zbog sigurnosnih `igica“, „Kako je umro Baš Čelik“), upoznajemo nesvakidašnju ličnost autora i drugih aktera „zlatnog vremena“ Beograda.\nBudite prvi koji će napisati recenziju za „Poslednji krug u Monci“ Odustani od odgovora\nPančatantra Priče kiše i meseca\nGledate: Poslednji krug u Monci 594.00 RSD 495.00 RSD


RT: „Uvek je bolje razgovarati nego ne“: Lavrov i Pompeo razmotrili rusko-američke probleme\nIzvor: Vostok.rs, 11.Dec.2019, 08:26\nMinistar spoljnih poslova Sergej Lavrov i američki državni sekretar Majk Pompeo obratili su se medijima nakon razgovora u Vašingtonu, prvog takvog sastanka od 2017. godine. Govoreći na konferenciji za novinare, Pompeo je rekao da SAD traže „bolji odnos“ sa Rusijom i da dve zemlje rade na poboljšanju odnosa od njegove posete Sočiju u maju. Rekao je da su linije komunikacije između Moskve i Vašingtona otvorene i da su odnosi iskreni. Lavrov je to ponovio, rekavši da se njih dvojica redovno sastaju, a takođe da često razgovaraju telefonom. "Korisno je međusobno razgovarati", rekao je Lavrov. "Uvek je bolje međusobno razgovarati nego ne." Na klimanje glavom na antirusku histeriju u SAD-u, Lavrov je rekao da je, međutim, njihov zajednički rad "omeo val sumnji koji su prevladali u Vašingtonu". Nazivajući navode ruskog uplitanja u američke unutrašnje stvari "neutemeljenim", Lavrov je rekao da je Moskva "puno puta" tražila od Trampove administracije da objavi svu prepisku između Trampa i Putina iz oktobra 2016. i 2017. godine, ali da nije dobila "nikakav odgovor". Rusija se nada da će se trenutni antiruski osećaj raspršiti poput mekkartizma 1950-ih, dodao je Lavrov. Pompeo je rekao da je saradnja u oblasti borbe protiv terorizma jedno od glavnih žarišta odnosa, posebno u vezi sa Sirijom „Želimo biti sigurni da Sirija više nikada neće biti sigurno utočište za ISIS ili druge terorističke grupe“, rekao je Pompeo. Što se tiče Ukrajine, Pompeo je rekao da rešavanje sukoba u istočnim regionima zemlje počinje "pridržavanjem Minskih sporazuma". Dvojica diplomata razgovarala su i o političkoj situaciji u Venecueli. Pompeo je tražio od Lavrova da podrži „privremenog predsednika“ Huana Gvaida, ali je Lavrov rekao da Moskva promoviše ideju da samo Venecuelanci moraju da definišu svoju budućnost. Lavrov je takođe izrazio nezadovoljstvo Moskve odlukom SAD-a da odustanu od Sporazuma o likvidaciji raketa srednjeg i kratkog dometa s Rusijom. Sporazum iz 1987. godine je zabranjivao bilo kojoj strani da u Evropi rapoređuje rakete kratkog i srednjeg dometa, kopnenog baziranja.\n— RT (@RT_com) December 10, 2019 Razgovarano je i o Severnoj Koreji i Iranu, a Lavrov je rekao da se mora učiniti sve kako bi se spasio Nuklearni sporazum s Iranom iz 2015. godine, koji je Trampova administracija raskinula prošle godine. Lavrov je rekao da je uprkos američkim sankcijama Rusiji, od kojih "niko nema koristi", međusobna trgovina narasla sa 20 na 27 milijardi dolara, što znači veću zaradu i radna mesta za sve. Iako postoje „poteškoće i razlike“, još uvek postoji „veliki potencijal“ za saradnju dve zemlje, te je pozvao Pompea da ponovo poseti Rusiju, kada to bude moguće. Pompeo je u maju boravio u Rusiji gde se susreo sa Lavrovim, a njih dvojica su se ponovo srela sledećeg meseca, na marginama samita G20 u Osaki u Japanu. Poslednji put kada je Lavrov posetio Vašington, to je bilo na sastanku na ministarskom nivou, kada je Pompeo još uvek bio šef Cije, a odnosi između SAD-a i Rusije već su bili hladni usred drame „Rašngejt“. Posle dve i po godine, dolazi do gomile nečega što se čini neprekidnim sankcijama i (ne)diplomatskim potezima, mimo raspadajućih sporazuma o kontroli naoružanja i napetih sukoba u Siriji i Ukrajini, o kojima se treba razgovarati i koordinisati. Razgovori Lavrova i Pompea usledili su dan nakon značajnog sastanka predsedničkog nivoa u formatu "Normandijske četvorke" (Rusija, Francuska, Njemačka i Ukrajina) u Parizu, osmišljenog 2014. godine kako bi se pokušao zaustaviti sukob u Donbasu. Na susret se gleda kao na važan korak ka osnaživanju unutar-ukrajinskog mirovnog procesa koji je u velikoj meri zastao u poslednje dve godine. Takođe, pre svega, po prvi put su se sreli ruski predsednik Vladimir Putin i ukrajinski Vladimir Zelenski. Čini se verovatno da je Moskva u utorak iskoristila šansu da prenese svoju poziciju SAD-u, još jednom ključnom igraču u Ukrajini, ali i jednom odsutnom sa pregovora u Parizu. Izvor: Vostok / RT\nNoviMagazin.rs: Grlić Radman: Proširenje će biti veliki izazov hrvatskog predsedavanja EU\nRT: Mnogo stvarnih pitanja na rusko-američkoj agendi - Lavrov\nIzvor: Vostok.rs, 11.Dec.2019\nMinistar spoljnih poslova Sergej Lavrov rekao je da nije razgovarao o „mešanju u izbore“ sa svojim domaćinima u SAD-u, ali da je Moskva voljna da objavi komunikaciju sa Obaminom administracijom koja pokazuje da se ništa nije dogodilo 2016. godine. . RT: „Uvek je bolje razgovarati nego...\nSjedinjene Američke Države žele da rade sa Rusijom na okončanju konflikta u Libiji, izjavio je danas američki državni sekretar Majk Pomepo...On je, međutim, dodao da je juče ruskog kolegu Sergeja Lavrova upozorio na Moskva kao i sve ostale zemlje treba da poštuju embargo na isporuku oružja...


Požari pospešuju ekonomsku krizu Zapada - Aktuelnosti US\nPožari pojačavaju ekonomsku krizu na Zapadu\nPožari koji su progutali šume Kalifornije i Oregona i zatamnili nebo nad San Franciskom i Portlandom nanose dodatnu štetu regionalnoj ekonomiji, koja je već uzdrmana izbijanjem koronavirusa.\nŠumski požari uništavaju veliki deo imovine, nanose velike gubitke osiguravajućim društvima i opterećuju ekonomske aktivnosti duž zapadne obale. Pored toga, ekonomija već uveliko trpi posledice zbog pandemije koronavirusa.\nProcenjuje se da bi osigurani gubici od požara u Kaliforniji mogli nadmašiti neviđenih $13 milijardi zabeleženih 2017. godine. Tada su zabeležena tri od pet najvećih požara u istoriji SAD.\nFinansijski pad meriće se u milijardama dolara. To, međutim, neće uticati na celokupnu ekonomiju SAD.\nU svakom slučaju, ekonomska kriza biće intenzivna u područjima zahvaćenim požarima, posebno siromašnim gradovima u Oregonu i Kaliforniji. Krizu pospešuje i činjenica da su mnoga preduzeća već podlegla recesiji izazvanoj pandemijom.\nAmerička ekonomska aktivnost kolabirala je rekordnim godišnjim tempom od 31,7% od aprila do juna. Pandemija je izazvala veliku stopu nezaposlenosti u Americi. Pored toga, mnogim preduzećima donela je finansijske probleme. Neke je čak dovela do bankrota i zatvaranja.\nPožari su uništili veći deo male zajednice Feniks u južnom Oregonu, uključujući i preduzeća u centru.\nU Kaliforniji se gotovo 17.000 vatrogasaca bori sa 29 velikih požara. Od sredine avgusta požari su uništili 4.100 zgrada.\nTags: Pandemijaekonomska krizavatrogascipožariZapadveliki gubici\nBritanci napuštaju grčka ostrva


Savršeno Venčanje | Otvoreni Direktorijum\nSavršeno Venčanje – Bilo da želite mali broj gostiju, skroman, a romantičan događaj sa diskretnom dekoracijom i keteringom ili restoran sa velikim brojem mesta, fotografa, muziku i limuzinu, prava rešenja za mladence su, od sada, na jednom mestu. Od zlatare za verenički prsten i burmu, do venčanice, odela i medenog meseca, umesto mladenaca pronalazimo prave informacije i sortiramo ih primereno različitim ukusima. Originalne ideje za pozivnice, torte, frizera i šminku na jednom mestu, uštedeće vreme, a, opet, želje mladenaca učiniti posebnim. Kada je, u brzini današnjice, i samo ugovaranje pojedinosti za mladence prevelik napor, naš sajt nudi listu najboljih agencija za organizaciju venčanja, a, ipak, ostaje tu da savetima i bogatom ponudom, olakša svaki korak ka potpunom savršenstvu.\nGoogleGoogle-ov keš stranice www.savrsenovencanje.comweb stranice koje vode na www.savrsenovencanje.comweb stranice sa sajta www.savrsenovencanje.comweb stranice koje su slične stranici www.savrsenovencanje.cominfo o www.savrsenovencanje.comweb stranice koje sadrže pojam „www.savrsenovencanje.com“\n|»»» Venčanja – Internet vodič za mladence »»»


Zabava Archives - Page 2 of 7 - InfoMedia Plus\nSINOĆ ODRŽANA DODELA MUZIČKIH MTV NAGRADA\nAmerički reper i tekstopisac Kendrik Lamar je osvojio najviše priznanja na dodeli muzičkih MTV nagrada u nedelju uveče u Kaliforniji, a ceremoniju su obeležili emotivni nastupi i politički momenti. Lamarov singl „Humble“ je osvojio šest priznanja, među kojima su nagrade za najbolji muzički video-spot, za hip-hop video-spot, režiju i video-efekte. Reper je na sceni izveo…\nMuzika, Paraćin OnLine\nJoš dva dana je ostalo do početka prvog festivala elektronske muzike ENERGIJA fest u Paraćinu! Pretprodajna cena ulaznica važiće do 27. Jula – 300 dinara za jednodnevnu i 500 dinara za dvodnevnu ulaznicu! 27. jula se pretprodaja završava i NA DAN FESTIVALA ćeš moći da kupiš SAMO JEDNODNEVNU ULAZNICU i to po ceni od 500…\nKvalitet nekog dela može se gledati iz više aspekata. Od kvaliteta izvedbe, ideje, kod serija i filmova režije, kamere, dijaloga, glume… ali ono najosnovnije, najjednostavnije i najviše esencijalno je osećaj koji neko delo u nama izaziva. Postoje dela koja u nama ne bude previše osećaja, ali nas kvalitetno ispričana priča i zanimljivi likovi vuku u…\nJedan od najvećih festivalskih poduhvata od 1967. do danas, ovogodišnji festival pod nazivom „EXIT Leto ljubavi 2017“ je završen, okupivši preko 350.000 ljudi na četiri festivala u regionu. „Sa prvim jutarnjim suncem iznad Jadranskog mora, sa čije modre površine u laguni Stela Maris je pre sedam nedelja sve i počelo, jutros se na budvanskoj plaži…\nIzbegavajte duže kretanje kada je temperatura najviša, između 10 i 17 časova. Obavezno nosite sa sobom flašicu vode, a poželjno je da imate slamnati šešir sa širokim obodom. Ukoliko nosite sunčane naočare, gledajte da imaju UV zaštitne filtere: ljudi mnogo greše time što nose naočare bez zaštite iz sledećeg razloga: tamna stakla šire zenice i…\nDANAS SE VENČALI JELISAVETA ORAŠANIN I MILOŠ TEODOSIĆ!\nPema najnovijim informacijama glumica Jelisaveta Orašanin i proslavljeni i najplaćeniji srpski košarkaš Miloš Teodosić izgovorili su sudbonosno „da“ i sklopili građanski brak. Kuma sa mladine strane bila je Jelisavetina drugarica iz detinjstva Dijana, a maldoženja je za kuma izabrao fudbalera Marka Pantelića. Oni su se venčali danas pred matičarem u poznatom beogradskom restoranu „Topčiderac“, a slavlju…\nU Paraćinu će krajem jula, tačnije 28. i 29. biti ordržan prvi festival elektronske muzike ENERGIJA (www.energijafest.com). Festival će se dešavati na prostoru bivšeg vojnog kompleksa “7. Juli” u Paraćinu. O učesnicima, line up-u, satnici i svim drugim detaljima i informacijama bićete svakodnevno obaveštavani putem našeg portala i FB stranice. Info Media Group je jedan…\nBEYONCE RODILA BLIZANCE!\nSvetska zvezda Beyonse (35) i njen suprug Jay-Z (47) dobili su blizance početkom prošle nedelje, potvrdio je neimenovani izvor za časopis PEOPLE! Njihov pol još uvek nije otkriven, ali se predpostavlja da je njihova petogodoišnja ćerka Blue Ivy dobila brata i sestru.\nPoznati srpski teniser Viktor Troicki i paraćinska snajka Aleksandra Đorđević Troicki su sinoć dobili ćerku kojoj su dali ime Irina! Viktor je sa svojim najbližim prijateljima slavio snoć, do ranih jutarnjih sati, ali pravo veliko slavlje povodom rođenja njihovog prvog deteta biće upriličeno večeras u jednom poznatom beogradskom restoranu na kome će prisustvovati veliki broj…


Borbe oko predsedničke palate u Abidžanu\nSnage lojalne medjunarodno priznatom predsedniku Obale Slonovače, Alasanu Uatari, napadaju predsedničku palatu u Abidžanu, 1. aprila 2011.\nEksplozije i teška razmena vatre odjekuju prestonicom Obale Slonovače Abidžanom, dok se bitka za kontrolu nad zemljom vodi ispred predsedničke palate i doma predsednika Lorena Gbagboa.\nGrađani su se sakrili u svoje kuće, dok su se borci međunarodno-priznatog predsednika Alasana Uatare sukobili sa snagama i dalje odanim Gbagbou. Nije jasno da li se Gbagbo nalazio u predsedničkoj palati, ili negde drugo. Njegov savetnik, koji živi u Parizu, Alan Tusan rekao je da Gbagbo nema nameru da preda vlast.\nPortparol misije Ujedinjenih nacija u Obali Slonovače izjavio je za "Glas Amerike" da je misija ponudila da obezbedi odlazak Gbagboa iz zemlje kako bi se kriza rešila. Uatara je proglašen pobednikom novembarskih predsedničkih izbora, ali je Gbagbo odbio da se povuče s položaja i uglavnom zahvaljujući podršci vojske uspevao da zadrži kontorlu.\nMeđutim, borci odani Uatari nisu naišli na veliki otpor Gbagboovih snaga kada su juče ušli i u Abidžan, pošto su prethodno u kratkom roku osvojili nekoliko velikih gradova. Generalni sekretar Ujedinjenih nacija Ban Ki-Mun pozvao je Gbagboa da preda vlast i upozorio obe strane da će svako ko prekrši ljudska prava odgovarati. Visoki komesar Ujedinjenih nacija za izbeglice izjavio je da postoje izveštaji o izvršavanju smrtnih kazni bez suđenja, ubijanju i sakaćenju dece i seksualnom nasilju.


- Imamo ideju da organizujemo različita društvena dešavanja, na taj način želimo da pokažemo da smo mi dobre komšije, i da ovde ima i male dece i penzionera, ali da smo udruženi. I sve to ćemo organizovati dalje od gradilišta - govore stanari.\nKako su nam rekli Grad je imao razumevanja i za njih i za investitora, nadaju se da će gradski čelnici uspeti da nađu pravo rešenje za ovaj problem.\nS druge strane, investitor radova gradi prema svim pribavljenim građevinskim dozvolama, a dobijenim prema urbanističkom planu iz 2009. godine. Iako su radovi bili prekinuti, radnici su vraćeni na gradilište u ponedeljak u ranim jutarnjim satima, što je iznova razljutilo stanare.\nU utorak je sazvan sastanak, na kome je dogovoreno da se na 24 sata prekine blokada gradilišta, ali i da se radnici povuku . Juče su se stanari, investitor i zamenik gradonačelnika Goran Vesić ponovo sastali, ali bezuspešno. Suprotstavljene strane nisu približile stavove, pa je drugi čovek prestonice ponovo zamolio da se svi uzdrže od bilo kakvih aktivnosti.\nInvestitor je ponudio da smanji spratnost objekta, koji bi imao dve trećine manju kvadraturu, građani su ipak ostali pri stavu da ova parcela ostane zelena površina.\nNovi Beograd protest Grad Beograd gradilište investitor mašine Blok 37 stanari bloka 37


Kazne i do 5.000 KM za poslodavce u RS koji sprečavaju štrajk\nPoslanici Narodne skupštine RS razmatrat će sutra izmjene i dopune Zakona o štrajku, kojima su predviđene novčane kazne od 1.000 do 5.000 KM za poslodavce, ako ne pristupe postupku mirenja, ne donesu akt o minimumu procesa rada ili privremeno udalje zaposlenog ili mu otkaže ugovor o radu zbog organizovanja, odnosno učestvovanja u štrajku.\nObjavljeno 07.10.2019 10:29\nKazne su predviđene i ukoliko u toku štrajka poslodavac primi nove radnike koji bi zamijenili učesnike u štrajku ili spriječava radnike da učestvuju u štrajku ili upotrijebi prijetnje i mjere prinude radi okončanja štrajka.\nNovčanom kaznom od 500 do 3.000 KM kaznit će se za prekršaj reprezentativni većinski ili drugi sindikat koji organizuje ili vodi štrajk na način kojim se ugrožava bezbjednost zdravlja ljudi i bezbjednost imovine, nanosi neposredna materijalna šteta i onemogućava nastavak rada po okončanju štrajka.\nIzmeđu ostalog, sindikalci će biti kažnjeni i ako sprečavaju zaposlene, koji ne učestvuju u štrajku, da rade.\nNacrtom zakona o izmjenama i dopunama Zakona o štrajku vrši se usklađivanje sa Zakonom o radu, koji više ne poznaje pojam „većinski reprezentativni“ sindikat i „većinsko“ udruženje poslodavaca.\nOsim toga, novi Zakon o radu definiše sindikalno organizovanje na nivou područja, oblasti ili grane, dok je ranije važeći Zakon o radu poznavao sindikalno i poslodavačko organizovanje samo na nivou grane i djelatnosti.


MOGUĆE MANJE KAMATE U 2010. GODINI\nMeđutim, ovaj sporazum biće predmet razgovora sa delegacijom Međunarodnog monetarnog fonda koja dolazi u drugoj polovini idućeg meseca. Već sada, kako je juče u Beču na konferenciji „Juromani”, postoji mogućnost da se bankama da na volju da same, u skladu sa zahtevima tržišta, usklade svoju ponudu kredita.\n- Narodna banka Srbije je uzela u obzir činjenicu da su banke povećale svoju izloženost u Srbiji. Sigurno da ima nekoliko naravoučenija Bečkog sporazuma, a koja bi trebalo da se iskoriste. Tu pre svega mislim na mogućnost dodatnog dogovora da utičemo na banke da odobravaju više kredita u domaćoj valuti i to na duži period. Banke su povećale svoju kreditnu izloženost. Znači da postoji interes da se i nadalje dodatni novac transferiše u Srbiju, a tako i da se obezbede i dodatni krediti.. Prema ekonomskim pokazateljima Srbija je izašla iz krize, ali će građani poboljšanje osetiti u 2011. godini. Porast kreditne aktivnosti, u narednom periodu i to što će posle prošlogodišnjeg pada bruto domaćeg proizvoda u 2010. verovatno biti zabeležen rast od 1,5 odsto pokazuju da je Srbija izašla iz krize.\nPrethodnih dana u Beču, na konferenciji „Juromani”, među okupljenim bankarima provejavao je optimizam. U stilu „najgore je iza nas, idu bolji dani”. Mnogi su ipak priznali da ih zabrinjava naizgled apsurdna situacija - višak likvidnosti. Guverneru NBS jasno je da će bankari uvek reći da nemaju kome da plasiraju novac, a da će s druge strane privrednici upozoravati da je ponuda kredita mala. Naglašava da će država i dalje imati značajnu ulogu i to sa programom subvencionisanih kredita. Očekujem da će se smanjivati razlika u visini kamata na kredite u evrima i dinarima, a što će omogućiti građanima i privredi da se više zadužuju u domaćoj valuti - najavio je Jelašić.


Pirotske čizme za Šveđane, "Tigar" usvaja proizvodnju i gumenih patika | Pirot vesti\nPočetna/Gradska hronika/Pirotske čizme za Šveđane, “Tigar” usvaja proizvodnju i gumenih patika\nPirotske čizme za Šveđane, “Tigar” usvaja proizvodnju i gumenih patika\nKompanija “Tigar” AD narednih meseci u Švedsku će izvesti robu u vrednosti 1.2 miliona evra. Reč je o 50.000 pari gumenih čizama, a ugovor je potpisan sa predstavnicima švedske firme “Ilse Jakobsen”, saopštili su iz pirotske kompanije.\nDirektor kompanije Vladimir Ilić kaže da su osim sa kompanijama iz Švedske, uspostavljeni kontakti i sa kompanijama iz Danske, a u pirotskoj kompaniji će u drugoj polovini naredne godine početi da se proizvode i gumene patike, koje će se u prodavnicama širom zemlje naći već tokom sezone jesen-zima.\n“Tigar” je osim sa pomenutom, ostvario saradnju sa još jednom švedskom firmom. Reč je o kompaniji “Šeperd” koja je zainteresovana za zaštitnu obuću. Reč je o poslu vrednom dva miliona evra, a ova švedska kompanija zainteresovana je i za zajedničko ulaganje za pirotskom kompanijom-navodi se u saopštenju Tigra AD.\ndanska gumene čizme gumene patike istaknuto izvoz saradnja švedska tigar ad vladimir ilic zaštitne čizme\nNovi drvoredi u Danila Kiša, Drugom ringu i drugim delovima grada


source.ba | Sindikat RS-a traži povećanje plaća na 550, a od 1. januara na 600 KM\nIz Saveza sindikata Republike Srpske traže povećanje najniže plaće na 550 KM, a krajem decembra novo povećanje, ili da od 1. januara naredne godine najniža zarada iznosi najmanje 600 KM.\nZa to, kako smatraju, postoji ekonomska opravdanost, a neophodno je i kako bi se smanjio odlazak radne snage iz tog bh. entiteta.\nStoga traže i da se održi tematska sjednica Vlade o povećanju plaća, ili, ako je potrebno, entiteteskog parlamenta.\n- Već u srijedu, 31. jula, kada će biti održana sjednica Ekonomsko-socijalnog savjeta tražimo povećanje minimalne plaće sa sadašnjih 450 na 550 KM, a krajem decembra novo povećanje, ili da od 1. januara najniža plata iznosi najmanje 600 KM - rekla je predsjednica Sindikata Ranka Mišić.\nIz Vlade su dobili potvrdu da će se odazvati razgovorima, a, kako kaže Mišić, imaju nezvanične informacije da poslodavci nisu spremni na povećanje plaća, ali Vlada o tome može donijeti odluku i bez njihove saglasnosti.\nGovoreći o zaključcima sa devete posebne sjednice Predsjedništva Saveza sindikata, upozorila je da prosječna plaća u realnom sektoru jedva prelazi 600 KM, a da u RS-u veliki broj radnika radi i za 450 KM, za šta ne mogu kupiti osnovne prehrambene artikle.\n- Oko 160.000 ne može da se približi prosječnoj plaći, što znači da su uskraćeni za podmirivanje elementranih potreba za sebe i svoje porodice – istakla je ona i dodala da već jednu deceniju u RS-u plate stagniraju, a da se sporadična povećanja mogu svesti na nivo statističke greške, dok su se istovremeno dešavala tzv.tiha poskupljenja.\nOptužila je Uniju udruženja poslodavaca u RS da nije socijalni partner te da ne žele da pregovaraju o povećanju plaća i općem kolektivnom ugovoru, iako su, kaže, privredni subjekti lani imali više 1,6 milijardi KM dobiti, dok je Vlada RS raznim mjerama značajno potpomogla realni sektor.\nSindikalci su pozvali Poresku upravu RS-a da saopći podatke koliko je poslodavaca povećalo plaće radnicima, kako bi dobili povrat jedne, odnosno dvije trećine uplaćenih doprinosa i poreza.\nMišić tvrdi da imaju informacije da su samo pojedini poslodavci pristali da primijene tu mjeru.


Slobodan Zec iz Temerina je vođa zloglasnog klana: Policajac mu dao lažni identitet i prijavio ga kao prvog komšiju\nVođa "kavačkog klana" šest puta tokom 2015. godine i 2016. godine koristio lažni srpski pasoš za prelazak granice\nSuđenje vođi "kavačkog klana" Radoju Zviceru u Novom Sadu, povodom optužbi za navođenje na overu neistinitog sadržaja i falsifikovanje isprave, biće nastavljeno 13. juna.\nTada bi trebalo da budu saslušani svedoci i da u međuvremenu veštak grafolog utvrdi ko je potpisao sporna dokumenta. Tužilaštvo Srbije istragom je utvrdilo da je vođa "kavačkog klana" šest puta tokom 2015. godine i 2016. godine koristio lažni srpski pasoš za prelazak granice.\nZvicer je optužen da je uticao na policajca Milenka Đukića iz Temerina da mu pomogne i obezbedi tuđa dokumenta i lažno boravište u Novom Sadu kako bi dobio ličnu kartu i pasoš na ime Slobodan Zec, tvrdi tužilaštvo.\nĐukić je, takođe, optužen i za to da je Zviceru omogućio da dođe do dokumenata. Optuženi Đukić je negirao optužbe.\nŠokantna izjava bivšeg šefa POSKOK-a: Zvicer i kavčani od prodaje kokaina finansirali neonaciste u Ukrajini?\nArkanovi, Belivukovi i Zvicerovi vojnici udruženi udarili na italijansku mafiju: Objavili rat i čuvenoj Koza Nostri!\nTužilaštvo tvrdi da je uvidom u policijski sistem utvrdilo da se Zec odselio u Australiju još 1998. godine, te da njegov otisak prsta, potpis i fotografija nisu u policijskoj bazi i zato je bilo pogodno iskoristiti njegove podatke.\nZviceru je, tvrdi tužilaštvo, u periodu od 2015. godine do 2017. godine Đukić nabavio izvod iz matične knjige rođenih na ime Slobodan Zec i prijavio ga na adresi kod svog komšije u Temerinu.\nVođi "kavačkog klana" iz Kotora sudi se u odsustvu.\nOn se trenutno nalazi u bekstvu jer su za njim i Srbija i Crna Gora raspisale međunarodne poternice.\nRadoje Zvicer temerin Slobodan Zec Lažna dokumenta suđenje


Mali vragovi ne znaju za poraz - CdM\nMali vragovi ne znaju za poraz\nViše od godinu dana nisu pognute glave napustili teren, u Srednjoj regiji su do titule došli bez poraza sa učinkom od 23 pobjede i četiri remija, a zatim su na impresivan način stigli i do pehara namijenjenog prvaku Crne Gore – pioniri Koma ostavili su iza sebe žestoku konkurenciju i s pravom se na kraju sezone na Zlatici slavi. Izabranici Gavrila Petrovića Njegoša, kojem u radu pomaže brat Mihailo, u polufinalu državnog šamponata pregazili su Berane (3:0 i 1:0), da bi u finalu na kampu FSCG pao Grbalj (1:0).\n“Biti prije svega ispred Sutjeske, Zete, Lješkopolja i Budućnosti koja u svom timu ima 10 reprezentativaca je enorman uspjeh”, kaže za Dnevne novine Petrović i nastavlja u dahu: “Protiv Berana smo sigurnim pobjedama i igrom pokazali da smo predodređeni za velike stvari, a trijumf nad izuzetno kvalitetnim timom Grblja samo je kruna na sve ono što su ovi klinci uradili u posljednjih 12 mjeseci”.\nA male vragove sa Zlatice rođene 2004. godine do pehara su prema riječima najboljeg trenera u 2018. godini uz izboru Fudbalskog saveza Srednje regije (titulu će vjerovatno odbraniti) nosili reprezentativac i jedan od najperspektivnijih igrača u Crnoj Gori Tomo Šoć, kapiten Relja Popović, supertalentovani Bojan Pavićević, kao i Uroš Bulatović, Ognjen Bojanić, Lazar Stanišić, Lazar Knežević, Risto Pejović, Nikola Dujović, Benjamin Duraković, Petar Stijepović, Petar Vukotić… uz sigurnog Andriju Lalovića na golu.\n“Ima tu još puno njih, koji u narednom periodu mogu da predstavljaju ozbiljan kapital Koma. Cilj svih nas iz kluba je da napravimo dobre igrače i momke za seniorsku ekipu. Vjerujem da će čelnici kluba prepoznati potencijal ove selekcije i da će u narednim godinama biti ispraćeni na pravi način. U suprotnom sve će ovo biti jedno lijepo sjećanje”, navodi talentovani strateg Zlatičana, koji sa ovom selekcijom “živi” već četiri godine.\n“Ovi momci su dio mene i ova sezona je zaista istorijska kako za Kom tako i za mene uz pionire i seniorski sastav, gdje sam dio stručnog štaba, se vratio u elitu. Smatram da posvećenost i kvalitet u radu mora uvijek da izađe na površinu u mom slučaju možda se sve desilo malo brže nego što sam očekivao, ali nadam se da je ovo samo početak dobrih stvari”, zaključio je Gavrilo Petrović Njegoš, nekada odlični defanzivac Budućnosti, Koma, Zete, Mladosti (Titograda), Grblja, Rudara…\nSVAKA ČAST. J EDINI STE VI OBJAVILI DO DANAS TEXT O OVOM FINALU\nMilan je užas, ne želim tamo, već u klub koji će se boriti za Skudeto\nBorusija kaznila Sanča, pa ga vratila u tim\nSiti još nije spreman za osvajanje Lige šampiona


Sve više građana traži socijalnu pomoć - Ozon Media\nSremska Mitrovica – Prema podacima Centra za socijalni rad „Sava“ broj korisnika socijalne pomoći u svim kategorijama, povećava se svakodnevno.\nNovi zakon o socijalnoj zaštiti, koji je usvojen prošle nedelje, baziraće se na pomoći višečlanim porodicama, radno nesposobnim korisnicima i samohranim roditeljima, i po tome će se znatno razlikovati od starog Zakona o socijalnoj zaštiti. Snežana Stanisavljević, direktorica Centra za socijalni rad „Sava“ iz Sremske Mitrovice je za Radio Ozon rekla da će se primenom Novog zakona o socijalnoj zaštiti broj korisnika stalne materijalne pomoći povećati za čak 60 %. Svakog meseca na adresu Centra pristižu i novi zahtevi za jednokratnu socijalnu pomoć, ali to pravo ne ostvare svi podnosioci zahteva. Od početka ove godine\npovećao se i broj korisnika narodne kuhinje , za 30 novih korisnika. U narednom periodu, nova poskupljenja struje, vode, gasa i osnovnih životnih namirnica imaće veoma velik uticaj na povećanja broja socijalno ugroženih porodica, smatraju stučnjaci\nNa evidenciji Centra trenutno se nalazi 1 013 porodica sa 2 473 članova domaćinstva koji primaju materijalno obezbeđenje porodice- stalnu materijalnu pomoć. Stalna materijalna pomoć za pojedinca iznosi 6 134 dinara, za dvočlanu porodicu 8 429 dinara, za porodicu sa tri člana 10 733 dinara, za četvoročlanu porodicu 11 490 dinara, dok porodice koje imaju 5 ili više članova primaju 12 275 dinara.


Garni hotel "Sučević"\nNaslovna » Turizam » Hoteli u Beogradu » Garni hotel „Sučević“\nKatarina Vidaković 16. maj 2014. Hoteli u Beogradu Postavite komentar\nBlizina Kružnog puta čini da se do aerodroma „Nikola Tesla“ stiže za 30 minuta, a najuži centar grada udaljen je 15 kilometara.\nHotel kategorisan sa četiri zvezdice raspolaže sa 24 udobne, moderno opremljene sobe i četiri apartmana, u centralnom objektu i depandansu.\nU svakoj smeštajnoj jedinici su i klima uređaj, televizor sa kablovskim kanalima, mini bar, direktna telefonska linija, kablovski i bežični internet pristup, sauna.\nGostima su na raspolaganju parking, servis u sobi i prevoz na zahtev, usluga pranja i peglanja, sef… Može se izabrati soba sa đakuzijem, soba za nepušače, specijalan dijetetski meni…\nRestoran hotela, kapaciteta 100 mesta, pogodan je i za sve vrste porodičnih i poslovnih skupova i svečanosti.\nU drugom, etno restoranu, sa originalnim enterijerom, može se smestiti do 70 gostiju, a u ponudi oba su najbolji specijaliteti nacionalne kuhinje, uz sušene proizvode od mesa, sireve, vrhunske domaće rakije i kvalitetna vina iz sopstvene proizvodnje.\nPored zelenila u okružeju i dobrog vazduha, gosti Hotela „Sučević“ leti uživaju u posebno dizajniranoj bašti koja može da primi 120 osoba.\nAdresa: Dugo Polje 1A\nTelefon: +381 11 390 7777\nTagovidub garni hotel sučević hotel sučević hoteli hoteli u beogradu smeštaj u beogradu sučević turizam\nPrethodni Idaho Belgrade: Pet dana LGBT i kvir filma u UK Parobrod\nSledeći Pančevo: Majski dani knjige – Egzotika novog realizma


FABRICI OTKRIO KOJI JE USLOV DA SRBIJA BUDE BLIŽA EU: Otvoreno je novo poglavlje, ali to nije dovoljno za članstvo\n20.12.2019. 09:30h 20.12.2019. 09:30h\nEvropska komisija i Evropski parlament angažovani su kada je reč o Zapadnom Balkanu, a posebno kada je reč o Srbiji, izjavio je danas šef delegacije EU u Srbiji Sem Fabrici.\nFabrici je u intervjuu za RTS podsetio da je pre desetak dana otvoreno novo poglavlje u pregovorima Srbije i EU i ocenio da bi 2020. godinu trebalo posmatrati optimistično i uz posvećenost.\nNavodi da je otvaranje poglavlja u vezi sa reformama i da će više poglavlja biti otvoreno ukoliko se reforme u većoj meri realizuju.\nNavodeći da je do sada otvoreno 18 poglavlja, što je više od polovine, Fabrici poručuje da je bitno i da se ona zatvore i da je put pred Srbijom veoma jasan.\n"Što više akteri rade na četiri slobode, kretanja ljudi, roba, usluga i kapitala, to će biti lakše regionu da se integriše u EU", rekao je Fabrici i dodao da će sledeće godine biti održan samit EU - Zapadni Balkan u Zagrebu.\nGovoreći o ekomoniji, Fabrici je rekao da 65 odsto srpske trgovine ide u EU, ali da postoje oblasti na kojima mora da se radi.\nNaveo je vladavinu prava, reformu pravosuđa, slobodu medija i izražavanja i borbu protiv korupcije.\nFabrici je rekao da je Evropska komisija prošle nedelje pokrenula takozvani zeleni dogovor u nadi da će Evropa postati potpuno neutralna sa stanovišta emisije do 2050. godine.\nKaže da se nada da će i Zapadni Balkan biti deo toga.\nGovoreći o neformalnom izveštaju EK o vladavini prava i medijima, Fabrici je naveo da se dvaput godišnje radi procena stanja, da je u nekim oblastima postignut napredak, kao što su pitanja azila i saradnja između policija.\nIpak, ističe da su ustavne reforme u oblasti pravosuđa blokirane i da se nada da će nova medijska strategija doneti novo okruženje kao i da će uslediti jača borba protiv korupcije.\nFabrici je komentarisao i najave bojkota predstojećih izbora, a u tom svetlu je podsetio da je u maju objavljen izveštaj o stanju demokratije u parlamentu i da je pružen niz preporuka kao što je smanjenje broja zakona po hitnom postupku, preveliki broj amandmana.\nSEM FABRICI ŠEF DELEGACIJE EU U SRBIJI: Samo dijalog vlasti i opozicije donosi rezultate\nOn je rekao da je potrebno jačati institucije kao što su REM i Agencija za borbu protiv korupcije, kao i da bi pristup medijima tokom kampanje morao da bude pod jednakim uslovima za sve učesnike na izborima.\nSem FabriciEUEvropska unijaSrbijapregovoripoglavlja


Od švercera oduzet plijen težak 2,9 miliona KM - FILTER\nOd švercera oduzet plijen težak 2,9 miliona KM\nVrijednost ovogodišnjeg ulova carinika i graničara u BiH težak je 2,9 miliona KM, a garderoba, cigarete, nakit, lijekovi, bicikli, računari i medicinska roba samo su mali dio tog plijena kojim su osujećeni brojni pokušaji šverca.\nDosjetljivi krijumčari robe svakodnevno nastoje da osiromaše državnu kasu, što službenicima Uprave za indirektno oporezivanje (UIO) i Granične policije BiH zadaje pune ruke posla.\nTokom ove godine službenici UIO oduzeli su raznu robu vrijednu 2,72 miliona KM, mahom zbog prekršaja koji se odnose na izbjegavanje plaćanja poreskih, carinskih i drugih dažbina.\n“Među zaplijenjenom robom najviše je tekstila, ali i duvana, cigareta, duvanskih prerađevina, aroma za nargilu, obuće, auto-dijelova, mašina i alata, satova. Takođe, tu su i motocikli, bicikli, medicinska oprema, lijekovi, bijela tehnika, automobilske gume, računari i prateća oprema”, istakli su u UIO i dodali da su robu uglavnom oduzimali od državljana BiH, kao i građana susjednih država.\nIstiču da su najveću zapljenu ove godine imali na Carinskoj ispostavi Gradiška, kada su od jednog pravnog lica oduzeli robu vrijednu oko 415.000 maraka, a među kojom su, između ostalog, bile lepeze, satovi, snijeg sprejevi i kutije za tablete.\n“Takođe, pripadnici Regionalnog centra Sarajevo prilikom kontrola držanja i prometa polovnih putničkih vozila stranog porijekla privremeno su oduzeli automobile vrijedne 159.750 KM jer vlasnik auto-otpada nije imao dokaz da su vozila prilikom uvoza prošla carinsku proceduru i bila registrovana u BiH “, naglasili su u UIO.\nI granični policajci u BiH suočavaju se sa najrazličitijim pokušajima krijumčarenja, a tokom prva tri mjeseca ove godine procijenjena vrijednost privremeno oduzete robe iznosi oko 185.000 maraka. Portparol Granične policije BiH Franka Vican ističe da je među plijenom najviše tekstilne robe, 17.650 komada, te gotovo 4.000 kutija cigareta, koje su mahom oduzete na prelazima u Bijeljini, Brčkom, Orašju i Brodu. Navodi da je među otkrivenim švercerima najviše državljana BiH i Srbije.\n“Jedna od najvećih zapljena dogodila se na području Bratunca, gdje su pripadnici naše jedinice Zvornik spriječili krijumčarenje veće količine tekstilne robe bez dokumentacije o porijeklu, a koja je otkrivena prilikom granične kontrole kombija kojim je upravljao državljanin BiH. Pretresom je, pored tekstile robe, nađen i novac, municija, vojno naoružanje i oprema, te duvan i zlato”, kazala je Vican.\nOna je istakla da je u najvećem broju slučajeva krijumčarena roba bila namijenjena za dalju distribuciju na tržištu BiH, te da prilikom razotkrivanja švercera sarađuju i sa kolegama drugih zemalja.\n“Postupajući po informaciji međunarodnog karaktera naši pripadnici su obavili detaljan pregled jedne kontejnerske pošiljke na graničnom prelazu Bijača, a koja je iz Luke Ploče upućena za uvoznika u BiH. Tom prilikom otkrivena je roba vrijedna 70.000 KM koja nije bila prijavljena carinskim tijelima BiH. Radilo se o rezervnim dijelovima za vozila i motociklima, te odjevnim predmetima”, rekla je Vican.\nU Graničnoj policiji BiH kazali su da se oduzeta roba, kada je riječ o krivičnom djelu, po naredbi suda deponuje u depo Suda BiH, a ako se radi o prekršaju, roba se ustupa Upravi za indirektno oporezivanje BiH ili drugim tijelima nadležnim za krijumčarenu robu.\nProcijenjena vrijednost pravosnažno oduzete robe koja se trenutno nalazi u skladištu UIO premašuje deset miliona maraka.\nPrethodna Miličević se povukao: Šaroviću otvoren put za kandidaturu\nSledeća Vanja Grbić sa Jahorine: Sport djeci treba biti zadovoljstvo, rezultat nije jedini cilj


Smeštaj - Dom za stare Gardoš – Zemun, Beograd\nDom za stare „Gardoš“ poseduje sve što je potrebno za bezbedan, udoban smeštaj i adekvatno čuvanje starijih osoba. Sobe su opremljene savremenim i praktičnim nameštajem, namenski dizajniranim za potrebe starih lica, LED televizorima, kablovskom i klima uređajima.\nU našem staračkom domu, korisnicima su na raspolaganju i prostrani dnevni boravak i trpezarija, koji su veoma funkcionalno i adekvatno opremljeni. Ovaj svetao i uredan prostor jeste i mesto gde naši korisnici mogu da prate tv program, slušaju muziku, čitaju novine, igraju domine, šah, slave rodjendan. To su prostorije predviđene za njihova zajednička druženja, a ujedno i prostorije gde mogu da prime posetu u uživaju i druže se sa svojim porodicama i prijateljima. Želimo da im svaki trenutak u našem domu bude prijatan i ugodan, pa im često i organizujemo i razne zabavne aktivnosti u skladu sa njihovim interesovanjima i sposobnostima.


Završen protest opozicije u centru Minska - Sputnjik Srbija\n10:51 28 Septembar 2020\nZavršen protest opozicije u centru Minska\n21:38 19.08.2020 Preuzmite kraći link\nU sredu je održan još jedan protest beloruske opozicije ispred zgrade vlade u Aveniji Nezavisnosti u Minsku.\nDemonstranti su se počeli da se razilaze nakon govora člana Koordinacionog saveta opozicije Marije Kolesnjikove. Ona je zahvalila okupljenima i rekla da je došla da ih podrži.\nVečerašnji protest opozicije počeo je u Aveniji Nezavisnosti ispred zgrade Ministarstva unutrašnjih poslova zemlje.\nMeđutim, policija je blokirala prilaze zgradi Ministarstva.\nNa trotoaru ulice u kojoj se nalazi zgrada Ministarstva unutrašnjih poslova, postavljene su ograde, a pored njih stoje pripadnici policije koji nikoga ne puštaju da prođe. Tako je ostalo do kraja protesta. U susednoj ulici nalazilo se nekoliko autobusa sa pripadnicima policije i pripadnicima interventne policije, a u blizini su bila i dva policijska vozila.\nPolicija ispred zgrade Ministarstva unutrašnjih poslova Belorusije u Minsku\nU Aveniji Nezavisnosti, nedaleko od Ministarstva, nalazilo se još jedno policijsko vozilo. Nekoliko desetina policajaca stajalo je ispred ulaza u Ministarstvo, a jedan od njih snimao je prolaznike kamerom.\nDemonstanti su se, zbog toga, okupili na drugoj strani Avenije Nezavisnosti.


Kovačević: Budva kao IT centar Crne Gore, a Crna Gora kao regionalni IT centar - CdM\nTagsBudva Crnogorska Đorđija Kovačević IT industrija regionalni IT centar turizam\nprva pametna stvar (razmisljanje) koju sam procitao na ovom sajtu (uglavnom neke pljuvacine). kao suvlasnik nekoliko it biznisa , mogu vam reci da je it spasio novi sad. u gradu od 320.000 stanovnika, u it industrij8, direktno i indirektno radi cca 15.000 ljudi sa platama 1.000+ eur. zvanicno je izvoz ns it oko 350m eur, realno minimum × 2, neke… Više »\nCilj ovog teksta je upravo da se zainteresuju takvi ljudi za ovu priču. Imate ime u naslovu i partiju koja zastupa ovu priču te budite slobodni da se javite!\nTu se potpuno slažem. Treba razmišljati strategijski.\nZa it treba da imas ideju a ne kopirati tudja rjesenja, infrastrukturu nije to uzmes latop i kuckas kod, drzavu koja ce stati iza toga, investitora kome ces prezentovati to, zavod za patente da zastitis svoj proizvod, sinergiju sa ostalim djelatnostima nisi pusto ostrvo, industriju da plasiras brza i isplativa rjesenja\nSve što si u ovom komentaru navela skoro da već postoji. Sad je najvažnije praktično to primijeniti a neće biti lako zbog finansijskih posledica korone. Međutim vjerujem u mlade ljude i njihovu energiju uz koju će iznijeti ovu priču!\nTreba drzava da omoguci kao i Estonija elektronsko osnivanje kompanija i povecanje paušala za oporezivanje sa 18 000 na 100 000 Eur i da omoguci povlstice kod hotelijera za frilensere iz cijelog svijet auz stimulativne cijene interneta i imacete bum u vrlo kratkom roku..\nŽivot prođe, većina građana CG dobra ne viđe, stalno neka obećanja. Uporedite podatke koliko je đece rođeno 80ih a koliko danas, koliko ljudi odlazi iz Cg svake god zbog lošeg standarda, pa elementarnom matenatikom ćete viđeti kakva budućnost čeka CG.\nJoš jedan državljanin Srbije uhapšen u Budvi, osumnjičen za planiranje ubistva


Francuska planira da dovede POLICAJCE U ŠKOLE\nFrancuska vlada je saopštila danas da razmatra planove da dovede policajce u školu, kao deo napora da se izbori sa nasiljem u školama nakon niza incidenata.\nMinistar unutrašnjih poslova Kristof Kastane izjavio je nakon sastanka sa ministrima pravosuđa i obrazovanja da se očekuje da vlada predstavi planove zvaničnicima naredne nedelje. U najproblamatičnijim područjima nije isključena mogućnost prisustva policajaca u školama, uz saglasnost direktora, rekao je Kastane, preneo je AP.\nSastanak je sazvan nakon pojave video snimka na kome se vidi učenik koji je pretio profesoru lažnim pištoljem prošle nedelje. Francuski mediji su izvestili da su još četiri učenika pretila nastavnicima lažinim pištoljima početkom meseca u Avru.\nPOJAČANE MERE BEZBEDNOSTI Francuska širom zemlje raspoređuje više od 147.000 policajaca


Treće kolo PLBiH bit će kompletirano danas: Tuzla City na Koševu, duel povratnika u Krupi – Sport Centar Treće kolo PLBiH bit će kompletirano danas: Tuzla City na Koševu, duel povratnika u Krupi – Sport Centar\nTreće kolo m:tel Premijer lige BiH bit će kompletirano danas, nakon što se odigraju četiri preostala meča.\nSusret koji privlači najviše pažnje svakako je duel Sarajeva i Tuzla Cityja na Koševu. Aktuelni prvak je kiksao u prošlom kolu, protiv Mladosti (2:2), dok ekipa iz Simin Hana dolazi u goste bordo timu osokoljena trijumfom nad Krupom (1:0).\nUpravo će Krupa prve ovosezonske bodove tražiti na svom travnjaku protiv drugog povratnika u najviši rang, Olimpika. Međutim, sigurno je i da gosti iz Sarajeva gaje iste ambicije pred današnju utakmicu.\nZanimljivo bi moglo biti i u obračunu Slobode i Mladosti na Tušnju, dok bi sve osim pobjede Zrinjskog u Mostaru nad Radnikom predstavljalo iznenađenje.\nDva od četiri današnja susreta bit će u direktnom TV prenosu na kanalu Arena Sport 1.\nTreće kolo m:tel Premijer lige BiH:\nSarajevo – Tuzla City (17 sati, Arena Sport 1)\nSloboda – Mladost (17.30 sati)\nKrupa – Olimpik (17.30 sati)\nZrinjski – Radnik (19 sati, Arena Sport 1)


Ljiljana Vojvodić o izboru za naj suvenir Srema\nSuvenir je reč preuzeta iz francuskog jezika (souvenir) sa značenjem sećanje na neko mesto, događaj, putovanje, nešto lepo što želimo da otmemo od zaborava. Kupci suvenira su uglavnom turisti, koji parče atmosfere, mirisa, ukusa, nekog specifičnog podneblja, žele da ponesu sa sobom u svoje domove, i zato je jako bitno da im se ponudi nešto što će reprezentovati mesto, kraj ili zemlju, u najlepšem smislu.\nGospodina Branislava Baneta Radoševića, art direktora Galreije ITD (Institut za transfuziju dizajna) imali smo prilike da sretnemo na nedavno održanom prvom delu zahtevnog projekta „Kreativna radionica suvenira Srema“, u okviru kojeg je biran suvenir Srema, a u organizaciji Fonda Turistički klaster Srem, 15. februara 2013. godine u Rumi.\nSrem dobija sertifikovan asortiman suvenira\nFond Turistički klaster Srem je, uz podršku Pokrajinskog sekretarijata za privredu, pokrenuo projekat pod nazivom „Kreativna radionica suvenira Srema“. Projekat će biti realizovan u periodu od decembra 2012. do marta 2013. godine, na prostoru opština Sremska Mitrovica i Ruma.\nDan zaljubljenih u Merkuru\nSpecijalna bolnica Merkur u Vrnjačkoj Banji je uprkos teškim ekonomskim uslovima, poslovnu 2012. godinu završila uspešno, zahvaljujući dobrim potezima menadžmenta, pozitivnoj atmosferi i angažovanju svih zaposlenih, kao i poverenju sve većeg broja gostiju iz zemlje i inostranstva.\nPokloni od srca za mališane u Svratištu\nFIMEK i Pravni fakultet za privredu i pravosuđe u Novom Sadu pri Univerzitetu Privredna akademija, 05.02.2013. godine obradovali su mališane iz Novosadskog svratišta za decu poklonima od srca.\nHumanitarnu akciju je inicirao i organizovao Marketing tim fakulteta.\nDr Biljana Panjković: Bara Trskovača pod nadzorom stručnjaka\nMnogo toga se može popraviti, nešto se može i vratiti, ali nikada se više ne može preslikati vreme, vreme prošlo u vreme sadašnje. Žal za prošlim i starim uvek nosi ozbiljnu dilemu, zašto smo uopšte i menjali, mada nisu sve promene izašle na bolje. Ali, ako se i vraćamo tamo odakle smo pošli, uvek treba primeniti iskustvo koje smo u međuvremenu stekli.\nSrbija zemlja freelencera\nČinjenica je da broj nezaposlenih u Srbiji raste iz dana u dan. Ipak, povećava se broj freelancera. (Ima nešto i u tome, zar ne?) Nema preciznih podataka koliko je ovakvih radnika u Srbijii, ali jepoznato da u svetu postoji preko 375 miliona nezavisnih “mobilnih” radnika.\nVanja Grbić: Sačuvajmo naše prirodne resurse za našu decu\nDa je biti veliki sportista isto što i biti veliki čovek, bez ostatka bi se moglo potvrditi na nekolicini nama bliskih, poznatih sportista, i bez sumnje, jedan od njih je proslavljeni odbojkaški as, Vanja Grbić. Danas je Vanja Grbić potpredsednik Odbojkaškog saveza Srbije, član Sportske komisije Olimpijskog komiteta Srbije, član Komiteta za razvoj Svetske obojkaške federacije, i svoju zdravu sportsku energiju „troši“ na poboljšanje stanja u sportu. Ali, ovoga puta smo ga sreli u sasvim drugačijem okruženju, na Prvom svetskom takmičenju u pecanju manića „Manić-Tisa 63“, u organizaciji Kluba ljubitelja Tise „Tisa 63“, 11. i 12.januara 2013. godine, opština Novi Bečej.\nČekajući azil za pse u Novom Sadu\nPriča o azilu za napuštene životinje, čije otvaranje predstavnici gradskih vlasti godinama najavljuju, i ovog puta je ponovljena. Prema poslednjim saopštenjima azil za pse lutalice u Novom Sadu treba da bude otvoren, i valjda će zaživeti početkom 2013. godine.


Tanjug 27. novembra 2021. 07:18\nAMSTERDAM – Holandske zdravstvene vlasti saopštile su danas da su otkrile 61 slučaj kovida-19 među osobama koji su došle iz Južnoafričke Republike i sada sprovode dalja testiranja da vide da li je neko zaražen nedavno otkrivenom varijantom omikron.\nSlučajevi su otkriveni među oko 600 putnika koji su stigli na amsterdamski aerodrom Shiphol u dva jučerašnja leta, pre nego što je holandska vlada obustavila vazdušni saobraćaj sa juga Afrike zbog zabrinutosti u vezi sa nobvom varijantom korona virusa, preneo je Rojters.\nPutnici iz Južnoafričke Republike su držani odvojeno od drugih putnika, a oni koji su bili pozitivni nalaze se u izolaciji u hotelu u blizini aerodroma.\nPortparol holandskog Ministarstva zdravlja rekao je da će kasnije danas biti poznato da li je neko od putnika zaražen novom varijantom.\nPortparol KLM-a, holandskog ogranka Er Fransa, rekao je da avio-kompanija pokušava da utvrdi koja su pravila bila na snazi od juče ujutro kako bi se sprečilo da se ljudi zaraženi kovidom-19 ukrcaju na letove koji su polazili iz Kejptauna i Johanesburga.\nNa veb stranici kompanije stoji da su putnici morali da pokažu negativan brzi antigenski test na kovid-19 urađen 24 časa pre polaska, ali da nisu morali da pokažu dokaz o vakcinaciji.\nPortparol zdravstvenih vlasti u Kenemerlandu, holandskom regionu koji nadgleda Shiphol, rekao je da pozitivne slučajeve analizira Nacionalni institut za zdravlje.


Od Božića poskupljuje putarina\nOvo poskupljenje odobrila je Vlada Srbije na sednici održanoj 30. decembra\nVlada Srbije je odobrila poskupljenje putarine za 10 odsto, a nove cene će se primenjivati od subote, 7. januara, saopšteno je iz Puteva Srbije.\nNove cene će se primenjivati od sedam časova u subotu, 7. januara 2017. godine.Vlada je poskupljenje odobrila na sednici 30. decembra, na predlog Puteva Srbije, a odluka je obavljena u Službenom glasniku.\nPutarina će od Beograda do Niša, umesto dosadašnjih 730 dinara, koštati oko 800 dinara. Putovanje od prestonice do hrvatske granice koštaće 375 umesto 340 dinara, dok će putarina od Beograda do Novog Sada biti 210 dinara.\nNa deonici auto-puta od Ljiga do Preljine od 1. januara je počela da se naplaćuje putarina koja iznosi 140 dinara.\nMinistarka građevinarstva, saobraćaja i infrastrukture Zorana Mihajlović izjavila je da je poskupljenje putarine za 10 odsto bilo neophodno, kao i da će se taj novac ulagati izgradnju, povećanje kvaliteta i bezbednosti puteva.\n"Putarina nije poskupela od 2006. godine. Gradimo puteve koji treba da budu što kvalitetniji, koji treba da budu što bolji, treba da budemo bezbedni na tim putevima i to je razlog i to je ono na šta će se novac od putarina trošiti", istakla je Mihajlović.


Srpska liga "Istok": Timok lako sa Radanom, Kablovi primili 10 golova u Paraćinu\nSrpska liga “Istok”: Timok lako sa Radanom, Kablovi primili 10 golova u Paraćinu\nZa vikend je odigrano redovno 26. kolo Srpske lige “Istok” u kome su zaječarski predstavnici na gostujućim terenima ostvarili polovičan učinak. Lider na tabeli, FK Timok 1919 ostvario je trijumf u Lebanu, gde je savladao domaći Radan sa 4:1, dok je mlada ekipa Kablova poražena u Paraćinu od Jedinstva sa ogromnih 10:2.\nNakon prvog remija na domaćem terenu u timočkom derbiju, fudbaleri Timoka još jednom su pokazali da su najozbiljniji kandidat za plasman u baraž za Prvu ligu Srbije. Na neugodnom gostovanju u Lebanu, zaječarska ekipa ostvarila je prilično ubedljiv trijumf i odnela vrlo važna 3 boda u Zaječar.\nVrlo rano, već u 11. minutu utakmice gost je poveo golom Pantića i pokazao da ga prvi remi pod Kraljevicom 4 dana ranije nije poremetio. Do kraja prvog poluvremena Ristić je duplirao prednost i svoju ekipu na odmor odveo sa komotna dva gola prednosti. “Beli labudovi” nisu spustili ritam ni u drugom delu utakmice, pa je već nakon petnaestak minuta igre za 3:0 pogodio i napadač “belo-plavih”, Dragićević, da bi u 75. minutu pomenuti igrač bio oboren u kaznenom prostoru gostiju, a Rošević sa “kreča” povisio na velikih 4:0. Do kraja utakmice, domaćin je uspeo da postigne počasni pogodak i tek malo ublaži poraz.\nOvaj trijumf još više dobija na značaju jer se glavni Timokov konkurent, Budućnost iz Popovca “okliznuo” na gostovanju u Vladičinom Hanu, gde je odigrao samo 0:0 sa “davljenikom” SFK Moravom, pa su izabranici Vojkana Rajčića ponovo otišli na 6 bodova razlike u odnosu na ljutog rivala koji ima i 2 utakmice manje.\nNaredni izazov zaječarsku ekipu očekuje u subotu, 10. aprila kada na Kraljevicu dolazi Rembas iz Resavice.\nFK Kablovi, za koje usled loše finansijske situacije nastupaju omladinci Timoka doživeli su pravu katastrofu u Paraćinu gde su primili čak 10 golova. I pored sticanja iskustva u seniorskom fudbalu, pitanje je kako ovakvi rezultati i porazi sa ogromnom razlikom utiču na samopouzdanje mladih nada zaječarskog fudbala.\nSledeći meč “crveni” će odigrati na stadionu u Kotlujevcu u nedelju 11. aprila kada im u goste dolazi Mladost iz Medoševca.


Dačić: Treba da verujemo u bajku da ne mogu ništa Haradinaju - 14.06.2019, Sputnik Srbija\nDačić: Treba da verujemo u bajku da ne mogu ništa Haradinaju\nSrbija će učestvovati na sastanku u Parizu ako Priština ukine takse na srpsku robu, ali je pitanje da li francuski predsednik Emanuel Makron ponovo može da... 14.06.2019, Sputnik Srbija\n10:00 14.06.2019 (Osveženo: 13:24 14.06.2019)\n© REUTERS / FABRIZIO BENSCHAngela Merkel i Ramuš Haradinaj\nSrbija će učestvovati na sastanku u Parizu ako Priština ukine takse na srpsku robu, ali je pitanje da li francuski predsednik Emanuel Makron ponovo može da dozvoli da njegova reč ne znači ništa u odnosu na „veličinu jednog Haradinaja“, izjavio je danas šef srpske diplomatije Ivica Dačić.\n„Tramp, Merkelova, Makron, Mogerinijeva, svi se tresu i niko ne može ništa jednom Haradinaju i svi očekuju da mi u tu bajku poverujemo“, rekao je Dačić za RTS.\nOn je podsetio da je predsednik Srbije Aleksandar Vučić više puta isticao da je Beograd spreman da razgovara ako se ukinu takse.\nDačić: Zar neko stvarno misli da će zauzeti Ostrog\nDačić je još rekao da se vrše veliki pritisci oko sastanka, da Nemci govore da nije istina da nisu vršili pritisak na kosovskog premijera Ramuša Haradinaja.\nPrema njegovim rečima, nisu svi u svetu oduševljeni inicijativom Pariza i Berlina, a da Vašington gleda sa strane da se uključi ako ona ne uspe.\nTakođe je podsetio da EU čeka novog visokog predstavnika za spoljnu politiku i bezbednost.\n„U ovom trenutku je teško reći da li će biti sastanka ili ne. Srbija će naravno u tome učestvovati, mi smo učestvovali svuda, ali je pitanje da li Makron može ponovo da dozvoli da njegova reč ne znači ništa u odnosu na veličinu jednog Haradinaja“, rekao je Dačić.\nGovoreći o nastupu na sednici Saveta bezbednosti UN i polemici s prištinskom predstavnicom Vljorom Čitaku, ministar je istakao da on mora da se pravda zbog nečega što je rekao Vljori Čitaku, a da nju niko ne kritikuje što je rekla da su Srbi kolonizatori.\n„Znam da mnogi ovde misle da je to stvarno tako i to podržavaju, ali kod Albanaca nema toga, oni imaju nacionalno jedinstvo“, rekao je Dačić.\nOn je dodao da se stalno govori da Beograd treba da prestane sa politikom povlačenja priznanja nezavisnosti Kosova, jer to narušava dijalog.\nS druge strane, ukazao je Dačić, otpočetka briselskog dijaloga 23 države su priznale Kosovo.\n„Kako se Srbija nije naljutila? Hajde sad mi da tražimo da zaustavite Kosovo da ne lobira po raznim zemaljama“, rekao je Dačić i dodao da se Priština ponovo prijavila za članstvo u Interpolu.


Kod još 176 osoba u Republici Srpskoj potvrđen je novi virus korona među 668 testiranih laboratorijskih uzoraka. Nažalost, preminulo je sedam ljudi.\nPo podacima Instituta za javno zdravstvo za protekla 24 časa, radi se o 72 muške i 104 ženske novozaražene osobe, od kojih je 17 mlađe, 108 srednje i 51 osoba starije životne dobi, piše Srpskainfo.\nPrema mestu prebivališta, 67 osoba je iz Banjaluke, 20 iz Bijeljine, devet iz Gradiške, po osam iz Doboja i Pala, po sedam iz Laktaša i Prijedora, pet iz Milića, po četiri iz Srpca, Modiče, Teslića, Foče i Čelinca, po tri iz Zvornika, Istočne Ilidže, Novog Goražda i Ugljevika, po dve iz Bratunca i Vlasenice i p jedna iz Višegrada, Istočnog Starog Grada, Kozarske Dubice, Novog Grada, Oštre luke, Han Pijeska, Čajniča, Šekovića i Šipova.\nU poslednja 24 časa, Institutu za javno zdravstvo Republike Srpske prijavljeno je sedam smrtnih slučajeva kod kojih je potvrđeno prisustvo virusa korona. Radi se o osobama srednje i starije životne dobi iz Trebinja (dve osobe), Istočne Ilidže, Pala, Ugljevika, Zvornika i Modriče.\nUkupan broj hospitalizovanih u Republici Srpskoj je 579, u Univerzitetskom kliničkom centru Republike Srpske 246, a u ostalim bolnicama 333. Na respiratoru je 65 lica (35 u Univerzitetskom kliničkom centru Republike Srpske, 30 u ostalim bolnicama).\nBOLNICE PREBUKIRANE Na lečenju završi SVAKI DVANAESTI kod kojeg je potvrđena KORONA\nSTRAVIČNA NESREĆA Na putu Prnjavor - Klašnice poginuo 30-godišnjak, 4 osobe povređene\nU teškoj saobraćajnoj nesreći koja se sinoć dogodila na magistralnom putu Prnjavo -Klašnice poginuo je tridesetogodišnji Željko Daničić iz Prnjavora, a četiri osobe su povređene.\nIstraga oko PUSTOŠENJA ŠUME: Pod lupom privatna preduzeća koja posluju sa Šumskim gazdinstvom "Borja"\nZbog krađe šume u Tesliću, osim Šumskog gazdinstva „Borje“, predmet istrage su i pojedina privatna preduzeća iz ove opštine, za koja se sumnja da su odgovorna za golu seču koju je pretrpio Teslić, saznaje Srpskainfo.


U aprilu probni popis stanovništva u Srbiji - 26.02.2019, Sputnik Srbija\nProbni popis stanovništva, stanova i domaćinstava biće organizovan tokom aprila u 51 gradu i opštini, među kojima je i 14 beogradskih, najavila je danas... 26.02.2019, Sputnik Srbija\nCC0 / Image by rawpixel on Pixabay / Ljudi, ilustracija\nCC0 / Image by rawpixel on Pixabay /\nProbni popis stanovništva, stanova i domaćinstava biće organizovan tokom aprila u 51 gradu i opštini, među kojima je i 14 beogradskih, najavila je danas pomoćnica direktora za Sektor društvenih statistika Snežana Lakčević.\n„Taj probni popis, tokom koga će postojati i dve novine u odnosu na poslednji iz 2011, uvod je u sveobuhvatni planiran za 2021“, rekla je Lakčevićeva i dodala da će tim probnim popisom biti obuhvaćeno oko 20.000 domaćinstava i 50.000 ljudi.\nPrema njenim rečima, tokom popisa će se pirkupljati informacije o stanovništvu — domaćinstvima, stanovima, ekonomskim i migratornim pitanjima, a deo njih će se ticati i osoba sa invaliditetom.\nPopis će se prvi put vršiti pomoću elektronskog obrasca i lapotova, kazala je Lakčevićeva i dodala da se druga novina odnosi na mogućnost samopopisa preko interneta, koju će imati građani Beograda, Novog Sada i Niša prvih sedam dana aprila. Planirano je da mogućnost samopopisivanja iskoristi 13.000 ljudi i 5.000 domaćinstava, rekla je ona.\nGrađani bi trebalo da odgovore na sva pitanja, rekla je ona i dodala da ne moraju da se izjasne jedino na ona o veroispovesti i nacionalnosti.\nPred građanima biće i pitanja poput onih ko živi u domaćinstvu, kada je napravljena zgrada, da li ima lift, na kom spratu je stan, da li ima vodovod, kanalizaciju…\n„Migratorni blok podrazumeva pitanja — da li ste se selili, da li oduvek živite tu, da li ste živeli u inostranstvu, koliko dugo, zašto ste se vratili, da li imate državljanstvo Srbije, neke druge zemlje…“, kazala je Lakčevićeva.\nPrema njenim rečima, među pitanjima su i ona o bračnom statusu, broju živorođene dece, školskoj spremi…\n„Set ekonomskih obeležja podrazumeva pitanja — da li radite, da li ste bili sprečeni da radite, iz kog razloga, da li ste nezaposleni, penzioner, gde vam je firma…“, rekla je i najavila set pitanja za osobe sa invaliditetom, a koji nije obavezan.\nPo njenim rečima, ta pitanja su uvedena jer ne postoji jedinstven registar osoba sa invaliditetom i kako bi se stvorio osnov za realizaciju i praćenje strateških ciljeva za poboljšanje njihovog položaja, preneo je Tanjug.\nProjektovana cena probnog popisa je 280.000 evra, a sredstva su obezbeđena iz IPA fondova. Sprovodiće ga 85 popisivača.


Perić: "Nema opravdanja" - Sportske.net\nPerić: "Nema opravdanja"\nSelektor rukometne reprezentacije Srbije Dejan Perić rekao je da nema opravdanja za njegovu ekipu nakon ubedljivog poraza od Islanda u trećem kolu kvalifikacija za Evropsko prvenstvo.\nFoto: Beta/Rukometni Savez Srbije/DS\nSrbija je sinoć izgubila u Rejkjaviku od Islanda sa 22:38 (10:16) u trećem kolu Grupe četiri kvalifikacija za Evropsko prvenstvo.\n"Gubimo i pobeđujemo kao tim. Sa promašenim zicerima i tehničkim greškama smo otvorili meč i nedopustivo mnogo golova dobili iz kontranapada. U pripremi za narednu utakmicu svako od nas treba prvo da podje od sebe. Nismo imali mir u napadu, jer smo imali mnogo tehničkih grešaka i nismo doigrali agresivno u odbrani", rekao je Perić, a prenosi Rukometni savez Srbije.\n"Zasluženo izgubili velikom razlikom", dodao je on.\nPerić je kazao da će Srbija u revanš utakmici u Nišu ići na pobedu.\n"Pred nama je revanš meč za tri dana gde ćemo učiniti sve da odigramo kvalitetnije da dođemo do pobede. Verujem u ekipu i momke i uradiću sve da naša igra bude angažovanija i da se u Nišu revanširamo Islanđanima", kazao je Perić.\nKapiten reprezentacije Momir Ilić kazao je da očekuje težak revanš u Nišu.\n"Ništa, jednostavno, nije funkcionisalo. Puno tehničkih grešaka gde su nas 'iskontrirali' i postigli puno 'lakih golova'. Međutim, svakako da ništa nije završeno, očekuje nas revanš u Nišu u kojem ćemo svakako ići na pobedu", rekao je Ilić.\nSrbija je tako zabeležila prvi poraz u kvalifikacijama, u kojima je u Grupi četiri prva na tabeli četiri boda, koliko ima i Island.\nSrbija će u nedelju od 19 sati, u niškoj hali 'Čair', dočekati Island u utakmici četvrtog kola Grupe četiri kvalifikacija za Evropsko prvenstvo.


Mrkonjić: Vlada stabilna\nNovi Sad -- Ministar za infrastrukturu u Vladi Srbije Milutin Mrkonjić izjavio je da je Vlada stabilna i da nema nijednog razloga da ne izdrži celi mandat. "Pošto sam ja tehničar i praktičar, volim da kažem da je Vlada stabilna kao Ludolfov broj", rekao je Mrkonjić za novosadski "Građanski list".\nMrkonjić: Vlada je stabilna kao Ludolfov broj\nBaris: Nisam platio Blagojeviću\nRoland Baris, koji je imenovan na mesto u senatu upražnjeno pošto je Barak Obama postao predsednik SAD, izjavio je da je od njega bio zatražen doprinos za kampanju tadašnjeg guvernera Roda Blagojevića, zaduženog za imenovanje na taj položaj, ali da nije pristao da plati.\nOpljačkana pošta u Žarkovu\nDve naoružane i maskirane osobe ukrale su oko tri miliona dinara iz pošte u beogradskom naselju Žarkovo, preneo je RTS. Dva čoveka sa fantomkama na glavi uz pretnju oružjem zatražila su od službenika novac, a zatim pobegli slabo osvetljenom ulicom.\nOslo -- Umetnička baština u tropskim zemljama ugrožena je zbog klimatskih promena koje će ubrzati propadanje umetničkih dela, saopštili su stručnjaci UN. "Svet umetničkih dela je napravljen od materijala koje vole bube", rekao je Hoze-Luis Ramires, šef programa Univerziteta UN o biotehnologiji za ...\nBez konkurencije nema oporavka\nMinistri finansija sedam najrazvijenijih zemalja sveta (G7) izrazili su na sastanku u Rimu bojazan od rasta protekcionizma u svetu i najavili da će njihove zemlje učiniti sve što mogu u borbi protiv recesije, kao i za poštovanje slobodne trgovine.\nG7: Strah od protekcionizma\nPasto -- Kolumbijske vlasti izdale su danas uzbunu posle erupcije vuklana Galjeras na jugu zemlje. "Maksimalna uzbuna je na snazi", izjavio je gradonačelnik mesta Pasto, koji se nalazi nadomak vulkana. Erupcija je počela u subotu kasno uveče, uzrokujući kišu pepela na gradić sa 300.000 stanovnika.\nBeograd -- Američki predsednik Barak Obama poslao predsedniku Srbije Borisu Tadiću pismo u kome mu zahvaljuje na čestitkama i porukama povodom izbora za predsednika SAD. “Hvala na čestitkama povodom mog izbora. Uveren sam da ćemo u naredne četiri godine, u duhu mira i prijateljstva, zajednički ...\nŽiv upućen na obdukciju\nNju Delhi -- Indijska policija pronašla je jednog čoveka u besvesnom stanju i poslala ga na obdukciju iako je on još uvek bio živ. Policija iz indijskog grada Kadžekalama pronašla je Abdula Razu u polusvesnom stanju i pošto je proglašen mrtvim na mestu na kom je pronađen, prebačen je u bolnicu da ...\nHiperaktivni poremećaj sa poremećajem pažnje (ADHD), najčešći mentalni poremećaj kod dece, javlja se kod pet do 12 odsto dece školskog uzrasta što čini oko 0,8 odsto ukupne populacije. Stručnjaci to opisuju kao hronični poremećaj koji se javlja u ranom detinjstvu, u trećoj ili četvrtoj godini, pri ...\nUkrali 30.000 tona čelika\nBrisel -- U Belgiji je uhapšeno desetoro ljudi zbog krađe 30.000 tona čelika iz čeličane "Arselor-Mital" od 2002. do 2008. godine. U krađi u Liježu koja se zasnivala na proneveri, učestvovali su zaposleni u čeličani, prevoznici i trgovci, saopštilo je pravosuđe.\nRadnici u Belgiji ukrali 30.000 tona čelika


Iz Ministarstva prosvjete saopštili su da je okrugli sto organizovan u susret izmjeni postojećih mjerila, za koju je Savjet za visoko obrazovanje formirao posebno radno tijelo, sa ciljem pribavljanja mišljenja o primjeni postojećih mjerila, iskustava ustanova u procedurama za izbor u zvanja, te kako bi se, eventualno, otvorila druga pitanja u toj oblasti.\nDirektorica direktorata za visoko obrazovanje Mubera Kurpejović podsjetila je da je nekada propisivanje uslova i kriterijuma za izbor u akademska zvanja bilo u nadležnosti ustanova visokog obrazovanja, dok su od 2016. godine definisani aktom Savjeta za visoko obrazovanje, u skladu sa Zakonom o visokom obrazovanju ("Sl. list CG", br. 44/2014, 52/2014 - ispr., 47/2015, 40/2016, 42/2017 i 71/2017).\n"Kroz ovo zakonsko rješenje kriterijumi i uslovi su unificirani za sve ustanove visokog obrazovanja na nacionalnom nivou, u cilju unapređenja ne samo nastvanog i naučno-istrazivackog rada, već generalno, unapređenja kvaliteta", istakla je.\nKurpejović naglašava da je u prethodnom periodu dio komentara bio usmjeren na kvantitativno i kvalitativno ocjenjivanje po oblastima.\nOna je zahvalila CANU zbog organizovanja okruglog stola na ovu temu, jer je, kaže, Savjetu za visoko obrazovanje izuzetno važno mišljenje akademske zajednice, kako bi se donio što konkretniji i bolji dokument.\nZoran Rašović iz CANU kazao je da je stav Akademije da je postojeći dokument o mjerilima, kriterijumima i uslovima potrebno u određenim djelovima izmijeniti i prilikom izmjena pratiti dobru praksu zemalja regiona.\n"On je naglasio da o važnosti ove teme svjedoči formiranje posebnog radnog tijela za izradu novih mjerila", navodi se u saopštenju.\nIspred Univerziteta Crne Gore obratila se prorektorka Irena Orović, koja je rekla da je primjena postojećih mjerila na UCG uspješna, te se ove godine uspješno realizovalo oko 85 odsto konkursa za izbor u akademsko zvanje.\nSugerisala je da je sa liste časopisa za objavljivanje naučno-istraživačkih radova potrebno eliminisati one koji su nižeg kvaliteta.\nAdis Balota sa Univerziteta Mediteran naglašava da najveći problem postojećih mjerila vidi u nemogućnosti njihove primjene na sve oblasti, kao i da bi mjerila trebalo povezati sa privredom.\nSandra Tinaj sa Univerziteta Donja Gorica objasnila je da se taj univerzitet pridržava postojećih mjerila, ali da ih dopunjuje posebnim uslovima koji se odnose na pedagoški rad i vođenje međunarodnih naučno-istraživačkih projekata.\nNa okruglom stolu učestvovali su i predsjednik Savjeta za visoko obrazovan Srđan Stanković, predsjednik UO Agencije za obezbjeđenje kvaliteta visokog obrazovanja Saša Vujošević, kao i drugi predstavnici akademske zajednice.\nIZVOR: Vebsajt CdM, Ž.N., 26.04.2018.


Lajčak:U BiH zabrinjavajuće, EU protiv novog Dejtona\nVisoki zvaničnik Evropske unije Miroslav Lajčak izrazio je danas u Briselu "veliku zabrinutost zbog razvoja situacije u Bosni i Hercegovini", i ukazao da EU ne smatra da\nje potrebno sazivati novu međunarodnu konferenciju "Dejton plus".\nLajčak je time odgovorio na ocjene poslanika u raspravi u Spoljnopolitičkom odboru Evropskog parlamenta da je, zbog potpunog političkog zastoja u BIH, nužan novi skup ključnih međunarodnih činilaca, po ugledu na konferenciju i sporazum o rešenju sukoba u BiH, sklopljen 1995. u Dejtonu.\nLajčak je upozorio da je formiranje centralne vladajuće koalicije u Bosni zakočeno i da je u Federaciji BiH došlo do krize.\n"U novu vladu Federacije BiH nisu uključenje dve glavne hrvatske stranke - HDZ i HDZ 1990, a to jednostavno nije dobro", rekao je izvršni direktor za istočnu Evropu i Zapadni Balkan u Evropskoj službi za spoljno delovanje (EEAS).\n"Istovremeno", kako je ukazao, "predsednik Dodik u Republici Srpskoj ide i dalje ka referendumu o državnom sudu i državnom tužiocu".\n"Evropska unija mora i dalje usredsređeno paziti na stanje u Bosni i Hercegovini i idućih nedelja ćemo naglasak staviti na jačanju našeg tamošnjeg prisustva, insistirajući na uspostavljanju jednistvenog specijalnog EU i međunarodnog predstavnika u BiH", rekao je evropski zavničnik .


"Socijalizacija djece Republike Srpske" Četvoro mališana iz Novog Grada otputovalo na ljetovanje u Bečiće - Srpskainfo\nPredsjednik Upravnog odbora “Iskre” Svjetlana Knežević rekla je Srni da dvoje djece u pratnji roditelja putuje na besplatno ljetovanje u okviru redovnog programa “Socijalizacija djece Republike Srpske”.\n– Još dvoje djece, članovi naše sportske sekcije, besplatno će ljetovati posredstvom Sportskog saveza mentalno nedovoljno razvijenih osoba Republike Srpske. Sa njima putuje vaspitač – navela je Kneževićeva.\nU junu je iz Novog Grada na besplatnom ljetovanju, u okviru programa “Socijalizacija djece Republike Srpske”, boravilo 30 djece, od kojih 11 korisnika Centra za socijalni rad, 14 iz Udruženja porodica sa četvoro i više djece “Sara”, te petoro djece čiji su roditelji ratni vojni invalidi.\nGradovi BečićidjecaNovi GradSocijalizacija djece Republike Srpske


Procvetao centar Bačkog Petrovog Sela - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Procvetao centar Bačkog Petrovog Sela\nProcvetao centar Bačkog Petrovog Sela\nRadnici Javnog preduzeća „Komunalac“ posadili su minulih dana u centru Bačkog Petrovo Sela oko 3.000 sadnica cveća.\nOsim malog i velikog parka u najvećem potiskom selu, slično se radilo i na ulepšavanju otvorenih prostora i u ostalim naseljenim mestima opštine Bečej gde se meštani okupljaju kada vremenski uslovi to dozvoljavaju.\nDanašnjoj sadnji cveća u Bačkom Petrovom Selu prethodilo je otklanjanje starijih sadnica, ali i uređenje zelenih površina u parkovima. Taj su posao, uz pomoć mehanizacije, uradili zaposleni u bečejskom komunalnom preduzeću. Sve ovo rađeno je stručno i planski jer su begonije, salvia, tagetes posađene po nalogu pejzažnog arhitekte.


Ljubiša Diković (levo)\nAmbasada Sjedinjenjih Država u Beogradu ne može da otkriva informacije u vezi sa time zbog čega načelnik Generalštaba Vojske Srbije general Ljubiša Diković nije dobio američku vizu, saopštili su u Ambasadi za Radio Slobodna Evropa.\n„Paragraf 222(f) Zakona o imigraciji i državljanstvu zabranjuje nam da diskutujemo o pojedinačnim slučajevima o vizama“, rečeno nam je u pisanom odgovoru koji smo dobili iz američke Ambasade.\nIsti odgovor dobili smo i od odeljenja za medije u Stejt departmentu.\nDiković, koji je danas posetio spomen sobu "Kosmetske žrtve" u prostorijama Udruženja porodica kidnapovanih i ubijenih na Kosovu i Metohiji u Beogradu, nije hteo da govori o ovom slučaju, rekavši nije prikladno mesto za tu temu.\nPodsetimo, u Ministarstvu odbrane su juče za televiziju N1 rekli da Dikoviću još u oktobru nije izdata američka viza i pored blagovremenog podnošenja aplikacije. U Ministarstvu ističu da se od američke strane očekuje zvanično obrazloženje o razlozima i trenutnom statusu aplikacije.\nPrethodno je dnevni list „Danas“ objavio, pozivajući se na neimenovane izvore bliske vlasti, da je načelniku Generalštava odbijen zahtev za dobijanje vize zbog prisustva rusko-beloruskoj vojnoj vežbi u septembru prošle godine.


RTS :: Fudbal - LŠ: Crvena zvezda - Bajern Minhen\nRTS 1 Fudbal - LŠ: Crvena zvezda - Bajern Minhen\nutorak, 26. nov 2019, 20:58\nFudbal - LŠ: Crvena zvezda - Bajern Minhen\nFudbaleri Crvene zvezde dočekuju Bajern iz Minhena u petom kolu grupe B Lige šampiona. Meč se igra od 21 sat uz direktan prenos na Prvom programu RTS-a. Komentator utakmice biće Nemanja Matić.\nU prvom kolu grupe B ovogodišnjeg takmičenja, Bajern je pred svojim navijačima na Alianc areni pobedio Crvenu zvezdu sa 3:0 golovima Komana, Levandovskog i Milera.\nBiće ovo sedmi međusobni meč našeg šampiona i prvaka Nemačke u evropskim takmičenjima. Zvezda je do sada dva puta pobedila Bajern, jednom je bilo nerešeno, dok gigant iz Nemačke ima tri pobede nad Zvezdom do sada.\nNa tabeli grupe B, Bajern je prvi sa maksimalnih 12 bodova posle četiri kola i već su prošli u osminu finala, Totenhem ima sedam poena, Zvezda je treća sa tri boda, dok Olimpijakos ima samo jedan poen i poslednji su u grupi B.\nU drugom susretu ove grupe, Totenhem u Londonu dočekuje Olimpijakos.\nU prethodna dva kola, Crvena zvezda ima dva poraza od Totenhema, dok je Bajern zabeležio dve pobede nad velikanom iz Grčke.\nNovi trener Bajerna Hans-Diter Flik doveo je u Beograd samo 17 igrača, ali u sastavu nema iznenađenja i očekuje se nastup prve postave Bavaraca.\nSa druge strane, Milojević ne može da računa na Pavkova na ovom susretu, ali se navijači uzdaju u bivšeg reprezentativca Nemačke Marina koji dobro poznaje ekipu Bajerna i od koga se očekuje još jedna briljantna partija na stadionu Rajko Mitić.\nCrvena zvezda i dalje ima priliku da se plasira u nokaut fazu Lige šampiona, a pobeda bi, uz remi ili poraz Olimpijakosa u Londonu, omogućila prvaku Srbije nastup u Evropi i narednog proleća.\nMeč između Crvene zvezde i Bajerna igra se od 21 čas na stadionu Rajko Mitić uz direktan prenos na Prvom programu RTS-a.\nŽuri Melanija samo odšetala od Donalda po sletanju na Floridu


Sporazum o nuklearnim snagama srednjeg dometa (INF) potpisali su tadašnji predsjednik SAD-a Ronald Reagan i lider Sovjetskog saveza Mihail Gorbačov 1987. godine. Njime su bile zabranjene rakete dometa između 505 i 5.500 kilometara. To je bio istorijski čin kojim je spriječen nuklearni rat.\nAmerikanci su kazali kako imaju dokaz da je Rusija razvila određeni broj 9M729 raketa koje su poznate u NATO-u kao SSC-8. Predsjednik Donald Tramp najavio je u februaru da će se SAD povući iz sporazuma s Rusijom, a rok je 2. august.\n"To je neprocjenjiva kočnica nuklearnog rata. Ovo će sigurno povećati, a ne smanjiti prijetnju koju predstavljaju balističke rakete. Potrebno je da sve strane nađu zajednički put ka međunarodnoj kontroli oružja", rekao je generalni sekretar UN-a Antonio Guterres.\nAnalitičari se plaše da će kolaps istorijskog sporazuma dovesti do oružane utrke između SAD-a, Rusije i Kine.\n"Sada kada je sporazum okončan radićemo na razvoju novog oružja. Rusija je spremna", rekao je ruski vojni analitičar Pavel Felgenhauer.\nDonald Tramp Vladimir Putin nuklearni sporazum\nSmjena za Dena Koutsa\nTramp izabrao novog šefa američkih špijuna


POLO ka240 KARIBAN LADIES SHORT SLEEVE SHIRT - Idealno.rs\nPočetna / Ženska odeća / Ženska odeća za slobodno vreme / Ženske majice i tunike / POLO ka240 KARIBAN LADIES SHORT SLEEVE SHIRT\nPonuda prodavnice Weboblacenje za proizvod ka240 KARIBAN LADIES SHORT SLEEVE POLO SHIRT. Ispravnost cene i podataka proveri na internet stranici prodavnice.\nJERSEY ka238 KARIBAN LADIES SHORT SLEEVE POLO\nod 933,29 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za POLO ka240 KARIBAN LADIES SHORT SLEEVE SHIRT i izberi najbolju. Ženske majice i tunike iz kategorije Ženska odeća za slobodno vreme je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda POLO ka240 KARIBAN LADIES SHORT i vidi da li ti odgovara ili pogledaj druge proizvode brenda POLO. Opis i tehnički podaci proizvoda POLO ka240 KARIBAN LADIES SHORT se mogu razlikovati od onih u internet prodavnici u kojoj obavljaš kupovinu. POLO ka240 KARIBAN LADIES SHORT SLEEVE SHIRT je dostupan u prodavnici Weboblacenje po ceni, koja je navedena pored svakog prodavca u meniju "Prodavnice".\nGarantne uslove za POLO ka240 KARIBAN LADIES SHORT SLEEVE SHIRT proveri u prodavnici u kojoj nameravaš da obaviš kupovinu. Slika za POLO ka240 KARIBAN LADIES SHORT je simbolična, zato se pre kupovine u prodavnici uveri da je proizvod isti.\n-95 % Cotton / 5 % Elastane\n-Flat knit collar with reinforced tape\n-Twin needle finishing


Ibrahimović: Glasanje za opoziv Leposavića test demokratije\nTanjug 11. juna 2021. 15:16\nPODGORICA – Ko želi da vodi državu, mora donositi hrabre odluke, a oni koji nemaju hrabrosti da kažu da je Ratko Mladić osuđeni ratni zločinac, nemaju kapaciteta da vode državu, smatra poslanik i budući predsednik Bošnjačke stranke Ervin Ibrahović.\nIbrahović, koji je jedan od predlagača nove rezolucije o Srebrenici u Skupstini Crne Gore, kaže da je upravo suština tog predloga da Crna Gora jasno pokaže da deli evropske i evroatlanske vrednosti i da je na visini istorijskog zadatka.\n„A istorijski zadatak je, kao i do sada, da Crna Gora bude luča i oaza temeljnih vrednosti i centar na prostoru Balkana, koji je spreman da se suoči sa prošlošću, jer bez toga ne možemo gledati u bolju budućnost i ne može biti pomirenja u regionu“, rekoa je Ibrahimović.\nIz tog razloga, smatra, glasanje u parlamentu za razrešenje ministra Vladimira Leposavića biće elementarni test demokratije.\nSmatra da Leposaviću nakon, kako kaže, svega što je izgovorio, nije mesto u vladi i veruje da to misli i većina građana.\n„Njihovo mišljenje trebalo bi da uvaže predstavnici političkih partija koje se nalaze u parlamentu. Ovo je još jedan test za poslanike vlasti, a za nas je to realno i Bošnjačka stranka će glasati za razrešenje“, rekao je Ibrahimović za podgorički radio, preneo je portal RTCG.